####  ROMANIA

**JUDETUL IASI**

**MUNICIPIUL PASCANI**

**CONSILIUL LOCAL**

# **P R O C E S V E R B A L**

**Încheiat, astazi 31 martie 2017, în şedinţa ordinară**

**a Consiliului Local al municipiului Paşcani, care are loc în sala de şedinţe a Primariei municipiului Paşcani, judeţul Iaşi**

 Ora 10,10

 Doamna Jitaru Irina, secretarul municipiului Pascani: Deschid lucrările ședinței ordinare din 31 martie 2017, arătând că este legal constituită, din 19 consilieri în funcție, sunt prezenți 17, cei doi care absentează, absentează motivat. La ședință participă primarul municipiului Pașcani - domnul Pantazi Dumitru, viceprimarul municipiului - doamna Nedelcu Gabriela, reprezentanți ai serviciilor din aparatul de specialitate al primarului și ai instituțiilor publice din subordinea Consiliului Local, mass-media. Înainte de a începe, vreau să supun la vot procesul-verbal al ședinței de îndată a Consiliului Local din 15 martie 2017. Cine este pentru? Împotrivă? Abțineri?

 Pentru: 17

 Împotrivă: 0

 Abțineri: 0

**Doamna Jitaru Irina**, secretarul municipiului Pascani: Dau cuvântul președintelui de ședință, domnul Toma Andrei-Codrin.

**Domnul Bodoașcă Mihai-Claudiu,** consilier local: Înainte de a trece la ordinea de zi, să ne ziceți de ce nu avem procesul-verbal al ședinței ordinare din 28 februarie 2017, care trebuia aprobat. Doamna secretar…

**Doamna Jitaru Irina**, secretarul municipiului Pascani: Este o situație fără precedent. Colega , care se ocupă de procesul-, probabil că are o problemă de sănătate, nu știu ce se întâmplă, nu a venit, o să rezolvăm în scurt timp această problemă și o să supunem la vot.

**Domnul Toma Andrei-Codrin,** presedinte de ședință**:** Voi da citire Dispoziției nr. 956/24.03.2017:

**”Primarul municipiului Paşcani, judeţul Iaşi;**

Având în vedere dispoziţiile art. 39, alin. (1) și (3) din Legea nr. 215/2001, privind administraţia publică locală, republicată, cu modificările și completările ulterioare;

În temeiul art. 68 alin. (1) şi ale art. 115 alin. (1) litera a) din Legea nr. 215/2001, privind administraţia locală, republicată, cu modificările și completările ulterioare;

**D I S P U N E:**

**Articol unic:** Se convoacă Consiliul Local al municipiului Paşcani, în **şedinţa ordinară**, din data de **31.03.2017**, **ora 10.00**,**­­­­­­­­­­­­­** în sala de şedinţe a Consiliului Local al municipiului Pașcani, cu următoarea ordine de zi:

1. **RAPORT privind activitatea Compartimentul Registrul Agricol pentru anul 2016**

*Raportor: consilier Lorenț Elena - Compartimentul Registrul Agricol*

1. **PROIECT DE HOTĂRÂRE privind acordarea burselor sociale, burselor de merit şi burselor de studiu pentru elevii din învăţământul preuniversitar de stat în perioada ianuarie – iunie 2017**

*Inițiatorul proiectului de hotărâre - Viceprimarul municipiului Pașcani*

1. **PROIECT DE HOTĂRÂRE privind modificarea şi completarea Anexei la Hotărârea Consiliului Local al Municipiului Paşcani nr. 53/1999 privind aprobarea domeniului public al Municipiului Paşcani, jud. Iaşi, atestat prin Hotărârea nr. 1354/2001, cu modificările şi completările ulterioare, prin actualizarea datelor privitoare la suprafeţele de teren înscrise la poziţiile 2 şi 61**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE** privind aprobarea suprafețelor construite propuse pentru vânzare, inclusiv cotelor-părți indivize, teren și construcție, aferente fiecărei locuințe existente în blocurile ANL F1 și F2, proprietate privată a statului și aflate în administrarea Consiliului Local al municipiului Paşcani, situat în strada Grădiniței nr. 18 jud. Iași

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE** **privind schimbarea destinației terenului în suprafață de 2 mp, situat în incinta Liceului Tehnologic “Mihai Busuioc”, municipiul Pașcani, Aleea 22 Decembrie nr. 80, jud. Iași, în vederea funcționării unui chioșc pentru comercializarea de produse alimentare**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind schimbarea destinației terenului în suprafață de 2 mp, situat în incinta Liceului Tehnologic “Miron Costin”, municipiul Pașcani, str. Izvoarelor nr. 11, jud. Iași, în vederea amplasării unei tonete pentru comercializarea de produse panificație și patiserie**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind schimbarea destinației terenului în suprafață de 2 mp, situat în incinta Liceului Tehnologic “ Nicolae Iorga”, municipiul Pașcani, str. Eugen Stamate, nr. 12, Jud. Iași, în vederea funcționării unui chioșc pentru comercializarea de produse alimentare**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind modificarea și completarea anexei nr. 16 la Hotărârea Consiliului Local al Municipiului Pașcani nr. 58 din 14.04.2014 privind închirierea prin licitație publică a pășunilor, proprietate privată a Municipiului Pașcani, aflate în administrarea Consiliului Local al Municipiului Pașcani, în vederea pășunării animalelor membrilor colectivității locale înregistrate în Registrul Național al Exploatațiilor, cu modificările și completările ulterioare**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea achiziționării de plăcuțe cu denumirea străzilor și a imobillelor din Municipiul Pașcani**

*Initiatorii proiectului de hotarare - consilierii locali: Bodoașcă Mihai-Claudiu, Conache Eduard-Cătălin, Dandu Alexandru-Ionuț, Danu Ion, Pintilie Marius-Nicolae, Rîznic Andrei-Marius, Spiridon Mihaela-Iulia, Timofte Maria*

1. **PROIECT DE HOTĂRÂRE privind constituirea comisiei de analiză a modului de ducere la îndeplinire a Contractului de delegare a gestiunii serviciului de alimentare cu apa și de canalizare, precum și concesionarea bunurilor din domeniul public și privat al Municipiului Pașcani aferente sistemului public de alimentare și canalizare către SC APAVITAL SA**

*Initiatorii proiectului de hotarare - consilierii locali: Bodoașcă Mihai-Claudiu, Conache Eduard-Cătălin, Dandu Alexandru-Ionuț, Danu Ion, Pintilie Marius-Nicolae, Rîznic Andrei-Marius, Spiridon Mihaela-Iulia, Timofte Maria*

1. **PROIECT DE HOTĂRÂRE privind aprobarea monitorizării prin GPS și măsurarea consumului de carburant al autovehiculelor ce aparțin Municipiului Pașcani și instituțiilor din subordinea Consiliului Local al Municipiului Pașcani**

*Inițiatorul proiectului de hotărâre - consilier local Olariu Costel-Sorin*

1. **PROIECT DE HOTĂRÂRE privind somarea operatorului regional de apă și canalizare SC Apa Vital SA Iași față de respectarea obligațiilor asumate în contractul de delegare a serviciilor de apă și canalizare**

*Inițiatorul proiectului de hotărâre - consilier local Olariu Costel-Sorin*

1. **PROIECT DE HOTĂRÂRE privind modificarea și completarea structurii organizatorice a Spitalului Municipal de Urgență Pașcani**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea organigramei și a statului de funcții ale Spitalului Municipal de Urgență Pașcani pentru anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind transformarea unei funcții contractuale de execuție vacante de muncitor necalificat din cadrul Cantinei de Ajutor Social Pașcani**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri și cheltuieli al Creșei Nr. 1 Pașcani pentru anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri si cheltuieli al Cantinei de Ajutor Social Pașcani pentru anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri și cheltuieli și a Programului obiectivelor de investiții ale Spitalului Municipal de Urgență Pașcani pe anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului Integral Venituri Proprii (sursa F) al instituțiilor și a Listei de investiții pe anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri și cheltuieli al Clubului Sportiv Municipal Pașcani pe anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri și cheltuieli al Casei de Cultură “Mihail Sadoveanu” Pașcani pentru anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri și cheltuieli al Bibliotecii Municipale Pașcani pentru anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului centralizat al instituțiilor și activităților finanțate din venituri proprii și subventii pe anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri și cheltuieli pentru organizarea, administrarea și exploatarea pajiștilor pe anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului de venituri și cheltuieli al Serviciului Administrația Piețelor pe anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului centralizat al instituțiilor și activităților finanțate integral sau parțial din venituri proprii și a Programului obiectivelor de investiții pe anul 2017**

*Inițiatorul proiectului de hotărâre - Primarul municipiului Pașcani*

1. **PROIECT DE HOTĂRÂRE privind aprobarea Bugetului local de venituri și cheltuieli și a Programului obiectivelor de investiții, cu finanțare de la bugetul local si alte surse de finantare al Municipiului Pașcani pe anul 2017**

*Inițiatorul proiectului de hotărâre - Primarul municipiului Pașcani*

 **Domnul Pantazi Dumitru,** primarul municipiului Pașcani: Retrag de pe ordinea de zi proiectul nr. 8 privind destinația unei pășuni de la Gîștești. Sunt acolo probleme cu niște cetățeni, care nu se înțeleg între ei, și-l retragem să clarificăm problemele, după care o să revenim cu el.

**Domnul Toma Andrei-Codrin,** presedinte de ședință: Supunem la vot ordinea de zi.

**Domnul Bodoașcă Mihai-Claudiu,** consilier local: Domnule președinte, o clipă… Să suplimentăm ordinea de zi cu interpelări la sfârșitul ședinței.

**Domnul Toma Andrei-Codrin,** presedinte de ședință: Având în vedere că avem 26 de proiecte, avem bugetul, credeți că mai e necesar să suplimentăm?

**Domnul Pintilie Marius-Nicolae**, consilier local: 3 minute am stabilit…

**Domnul Toma Andrei-Codrin,** presedinte de ședință: 3 minute?

**Domnul Pintilie Marius-Nicolae**, consilier local: 3 minute de persoană. Foarte scrurt, cu răspunsuri data viitoare.

**Domnul Toma Andrei-Codrin,** presedinte de ședință: Scurt cu acordul dumneavoastră. Având în vedere că e o ședință lungă, nu e o ședință scurtă…

**Domnul Pintilie Marius-Nicolae**, consilier local: Înainte de a supune la vot, da …

**Doamna Jitaru Irina**, secretarul municipiului Pașcani: Microfonul.

**Domnul Pintilie Marius-Nicolae**, consilier local: La mine la țară nu prea… Da. Rugămintea mea este către domnul primar: la proiectul pe care l-ați retras este și comisia de licitație. Am făcut un amendament, domnul Haldan poate să confirme, în comisia economică, că dorim să avem și noi acolo, grupul PNL, un reprezentant. Data viitoare când dumneavoastră veți supune din nou la vot acest proiect, rugămintea este să țineți cont și să alcătuți cumva acea comisie să avem și noi un reprezentat și cei din aparatul de specialitate…Mulțumesc.

**Domnul Haldan Vasile**, consilier local: Trebuie să-l propuneți, domnul Marius.

**Domnul Pintilie Marius-Nicolae**, consilier local: Domnul Bodoașcă Claudiu, ca să fie făcut.

**Doamna Jitaru Irina**, secretarul municipiului Pașcani: În ședința de consiliu.

**Domnul Pintilie Marius-Nicolae**, consilier local: De acord, mulțumesc.

**Domnul Toma Andrei-Codrin,** presedinte de ședință: Mulțumesc și eu. Supun la vot ordinea de zi cu proiectul 8 retras, fără proiectul 8. Cine este pentru?

**Domnul Bodoașcă Mihai-Claudiu,** consilier local: Interpelările.

**Domnul Toma Andrei-Codrin,** presedinte de ședință: Am înțeles. La final, nu o să fie o sută, cred. Cine este pentru? Abțineri, împotrivă, nu mai este cazul.

Pentru: 17

 Abțineri: 0

Împotrivă: 0

Primul pe ordinea de zi este raportul Compartimentului Registrul agricol pentru anul 2016. Bună ziua.

**Doamna Lorenț Elena**, consilier Compartiment Registrul agricol: Lorenț Elena mă numesc. Voi fi foarte scurtă, văd că aveți foarte multă treabă. Mulți dintre dumneavoastră știu ce înseamnă registrul agricol, ce presupune, doar vreau să invit pe toți care au teren sau case de locuit, să vină să semneze registrul agricol. În rest, totul este scris în raport, nu știu ce aș putea să vă spun. Aveți întrebări? Sau …

**Domnul Toma Andrei-Codrin,** presedinte de ședință: Nu. De fapt, am eu o întrebare: Dacă azi aș dori o copie după registrul agricol, după fișa agricolă, în cât timp mi-l dați?

**Doamna Lorenț Elena**, consilier Compartiment Registrul agricol: Depinde din ce an. Registrul agricol este din 49. Se depună cerere la ghișeu, asta este procedura.

**Domnul Toma Andrei-Codrin,** presedinte de ședință: În cât timp?

**Doamna Lorenț Elena**, consilier Compartiment Registrul agricol: În cinci zile.

**Domnul Toma Andrei-Codrin,** presedinte de ședință: Ar fi bine dacă ar fi mai scurt, pentru că oamenii au nevoie în ziua aia de un act, nu în 5 zile.

**Doamna Nedelcu Gabriela**, viceprimarul municipiului Pașcani: Este un circuit al documentelor.

**Domnul Toma Andrei-Codrin,** presedinte de ședință: Așa e, dar …

**Doamna Lorenț Elena**, consilier Compartiment Registrul agricol: Termenul legal e de 30 de zile, noi l-am redus la 5 zile.

**Domnul Toma Andrei-Codrin,** presedinte de ședință: Ca sugestie, mulțumesc. Domnul Pintilie.

**Domnul Pintilie Marius-Nicolae**, consilier local: Aș avea o întrebare: Dumneavoastră aveți registrul agricol pe hârtie.

**Doamna Lorenț Elena**, consilier Compartiment Registrul agricol: Și-n format electronic, cu excepția Boșteni și Sodomeni.

**Domnul Pintilie Marius-Nicolae**, consilier local: În momentul în care îl veți avea în format electronic, nu se reduce timpul de eliberare de documente?

**Doamna Lorenț Elena**, consilier Compartiment Registrul agricol: Nu are treabă cu eliberarea de documente. Procedura: se depune cererea la ghișeu, este o anumită procedură, ajunge la vizat la domnul primar, după aia iar la noi, facem adeverința, o semnează iar primarul. Noi avem cel mai scurt termen, 5 zile.

**Domnul Pintilie Marius-Nicolae**, consilier local: Dar de ce nu se poate, întreb și eu, apropo de reducerea birocrației, dacă aveți în format electronic tot, aveți dispoziție din partea domnului primar să eliberați în momentul în care …

**Doamna Lorenț Elena**, consilier Compartiment Registrul agricol: Așa sunt legile.

**Domnul Pintilie Marius-Nicolae**, consilier local: Eu nu vreau să vă reproșez. Vreau să înțeleg la modul ideal, dacă aș merge la Primărie, la Pașcani, și vreau să-mi iau o adeverință, cum se întâmplă în Germania, ce fac? Mă duc la un ghișeu, spun cine sunt, fac o cerere pe loc, din calculator se listează, se parafează, poftim adeverința, la revedere.

**Doamna Lorenț Elena**, consilier Compartiment Registrul agricol: Adeverința trebuie semnată de primar și secretar, înregistrată în registrul primăriei de intrare-ieșire.

**Domnul Pintilie Marius-Nicolae**, consilier local: Am înțeles, deci suntem cumva obligați să …

**Doamna Nedelcu Gabriela**, viceprimarul municipiului Pașcani: Prin lege, există un circuit al documentelor, există o procedură internă, nu se eliberează un document în aceeași zi pentru că parcurge anumiți pași.

**Doamna Lorenț Elena**, consilier Compartiment Registrul agricol: Am eliberat adeverințe și în 3 zile, maxim 5 zile.

**Doamna Nedelcu Gabriela**, viceprimarul municipiului Pașcani: Cert este că documentele nu stau pe loc, circuitul este foarte rapid, avem un soft pe care-l urmărim permanent, care ne avertizează dacă depășim termenul.

**Domnul Toma Andrei-Codrin,** presedinte de ședință: Mulțumesc.

**Doamna Lorenț Elena**, consilier Compartiment Registrul agricol: Altceva? Succes! O zi bună!

**Domnul Toma Andrei-Codrin,** presedinte de ședință: Trecem la proiectul nr. 2:

**2. PROIECT DE HOTĂRÂRE privind acordarea burselor sociale, burselor de merit şi burselor de studiu pentru elevii din învăţământul preuniversitar de stat în perioada ianuarie – iunie 2017**

*Inițiatorul proiectului de hotărâre - Viceprimarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Doamna Perțu Liliana,** consilier local: Învățământ, favorabil.

**Domnul Toma Andrei-Codrin,** presedinte de ședință: Discuții pe subiect?

**Domnul Bodoașcă Mihai-Claudiu,** consilier local: Apreciem faptul că domnul primar a lăsat în continuare cuantumul burselor pe care noi le-am stabilit anul trecut și m-aș fi așteptat, având în vedere toate măririle de salarii, de venituri la categorii de populație, să fi venit din partea dumneavoastră, a domnului primar, o suplimentare a burselor sociale, chiar și a celor de merit. Noi n-am avut îndrăzneala, având în vedere cum s-a comportat anul trecut domnul primar și ne-a atras atenția că este operator principal de credite

**Domnul Toma Andrei-Codrin,** presedinte de ședință: Ordonator …

**Domnul Bodoașcă Mihai-Claudiu,** consilier local: Ordonator de credite. Pe viitor, dacă putem să mai suplimentăm la capitolul burse…

**Domnul Pantazi Dumitru,** primarul municipiului Pașcani: Nu știu cum să o interpretez eu, electorală, neelectorală, sugestia. Pe de o parte, toți dorim taxe și impozite mai mici, pe cât posibil sau chiar deloc. Pe de altă parte, dorim cheltuieli din ce în ce mai mari, ori anvelopa asta bugetară se încadrează între niște limite. La fel de prioritare sunt și bursele, la fel ca iluminatul, la fel de prioritar e iluminatul ca și activitățile culturale, ș.a.m.d. Dacă le luăm și analizăm, prioritizăm cel puțin 50-60 de priorități în aceeași bani. Noi am ținut cont, am menținut bursele la nivelul stabilit anul trecut. E de dorit, dar să vedem sursa.

**Domnul Toma Andrei-Codrin,** presedinte de ședință: Dacă sunt alte întrebări? Dacă nu, supun la vot. Cine este pentru? Abțineri, împotrivă nu mai e cazul.

Pentru: 17

 Abțineri: 0

Împotrivă: 0

**Domnul Toma Andrei-Codrin,** presedinte de ședință: Proiectul a trecut. Proiectul nr. 3:

**3. PROIECT DE HOTĂRÂRE privind modificarea şi completarea Anexei la Hotărârea Consiliului Local al Municipiului Paşcani nr. 53/1999 privind aprobarea domeniului public al Municipiului Paşcani, jud. Iaşi, atestat prin Hotărârea nr. 1354/2001, cu modificările şi completările ulterioare, prin actualizarea datelor privitoare la suprafeţele de teren înscrise la poziţiile 2 şi 61**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Domnul Toma Andrei-Codrin,** presedinte de ședință: Mulțumesc. Dacă sunt întrebări? Dacă nu, supun la vot. Cine este pentru? Abțineri, împotrivă nu mai e cazul.

Pentru: 17

 Abțineri: 0

Împotrivă: 0

**Domnul Toma Andrei-Codrin,** presedinte de ședință: Proiectul a trecut. Proiectul nr. 4:

**4. PROIECT DE HOTĂRÂRE** privind aprobarea suprafețelor construite propuse pentru vânzare, inclusiv cotelor-părți indivize, teren și construcție, aferente fiecărei locuințe existente în blocurile ANL F1 și F2, proprietate privată a statului și aflate în administrarea Consiliului Local al municipiului Paşcani, situat în strada Grădiniței nr. 18 jud. Iași

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Domnul Toma Andrei-Codrin,** presedinte de ședință: Mulțumesc. Dacă sunt întrebări? Domnul Rîznic.

**Domnul Rîznic Andrei-Marius,** consilier local: Cum stăm cu softul? S-a achiziționat? L-am văzut și-n bugetul pe anul ăsta. E luat sau nu e luat?

**Doamna Lăbonțu Angelica**, director economic la Primăria municipiului Pașcani: E luat, se lucrează, se fac contracte. Nu este niciun fel de problemă. Am intrat în normalitate.

**Domnul Zanet Gică**, administrator public: E achiziționat, dar nu e achitat.

**Domnul Rîznic Andrei-Marius,** consilier local: E luat, deci e totul în regulă.

**Domnul Zanet Gică**, administrator public: După buget, o să-l achităm, dar el funcționează.

**Domnul Rîznic Andrei-Marius,** consilier local: Ok, foarte bine.

**Domnul Toma Andrei-Codrin,** presedinte de ședință: Alte întrebări? Dacă nu, supun la vot. Cine este pentru?

Pentru: 17

 Abțineri: 0

Împotrivă: 0

Unanimitate. Proiectul a trecut. Proiect nr. 5:

**5. PROIECT DE HOTĂRÂRE** **privind schimbarea destinației terenului în suprafață de 2 mp, situat în incinta Liceului Tehnologic “Mihai Busuioc”, municipiul Pașcani, Aleea 22 Decembrie nr. 80, jud. Iași, în vederea funcționării unui chioșc pentru comercializarea de produse alimentare**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil. Cu o singură observație – cred că cei de acolo sunt mai noi, au făcut hotărârea consiliului de administrație, deja au încurcat…

**Domnul Toma Andrei-Codrin,** presedinte de ședință: Am vorbit și în comisie, e o eroare.

**Domnul Bodoașcă Mihai-Claudiu,** consilier local: Trebuie anunțați că trebuie să facă licitație.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Dacă sunt discuții în afară de problema ridicată de domnul Bodoașcă? Dacă nu sunt, supun la vot. Cine este pentru? Abțineri, împotrivă, nu mai este cazul.

Pentru: 17

 Abțineri: 0

Împotrivă: 0

Proiectul a trecut. Proiectul 6:

**6. PROIECT DE HOTĂRÂRE privind schimbarea destinației terenului în suprafață de 2 mp, situat în incinta Liceului Tehnologic “Miron Costin”, municipiul Pașcani, str. Izvoarelor nr. 11, jud. Iași, în vederea amplasării unei tonete pentru comercializarea de produse panificație și patiserie**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Dacă sunt discuții? Dacă nu, supun la vot. Cine este pentru? Unanimitate. Abțineri, împotrivă, nu mai este cazul.

Pentru: 17

 Abțineri: 0

Împotrivă: 0

Proiectul a trecut. Proiectul 7:

**7. PROIECT DE HOTĂRÂRE privind schimbarea destinației terenului în suprafață de 2 mp, situat în incinta Liceului Tehnologic “ Nicolae Iorga”, municipiul Pașcani, str. Eugen Stamate, nr. 12, Jud. Iași, în vederea funcționării unui chioșc pentru comercializarea de produse alimentare**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Discuții? Supun la vot. Cine este pentru? Unanimitate.

Pentru: 17

 Abțineri: 0

Împotrivă: 0

Proiectul a trecut. Proiectul nr. 9:

**9. PROIECT DE HOTĂRÂRE privind aprobarea achiziționării de plăcuțe cu denumirea străzilor și a imobillelor din Municipiul Pașcani**

*Initiatorii proiectului de hotarare - consilierii locali: Bodoașcă Mihai-Claudiu, Conache Eduard-Cătălin, Dandu Alexandru-Ionuț, Danu Ion, Pintilie Marius-Nicolae, Rîznic Andrei-Marius, Spiridon Mihaela-Iulia, Timofte Maria*

Avizele comisiilor?

**Domnul Haldan Vasile,** consilier local: Economic, nefavorabil.

**Domnul Ursu Dumitru-Leonard,** consilier local: Juridic, nefavorabil.

**Domnul Bodoașcă Mihai-Claudiu,** consilier local: Urbanism, nefavorabil, 2 la 2.

**Domnul Toma Andrei-Codrin,** presedinte de ședință: Întrebări, discuții pe proiect?

**Domnul Dandu Alexandru-Ionuț**, consilier local: Am făcut acest proiect de hotărâre la solicitarea celor care lucrează în domeniul curieratului, poștași, agenți de curierat, inclusiv taximetriști, nu reușeșc să ajungă la destinație, că nu știu numărul imobilelor. Cetățenii care și-au schimbat împrejmuirea proprietăților nu și-au mai montat singuri acele plăcuțe, și, efectiv, nu știu unde să ajungă. Aceleași probleme pot fi și cu pompierii, ambulanța, poliția.

**Domnul Toma Andrei-Codrin,** presedinte de ședință: Am înțeles. Mulțumesc. Un răspuns? Doamna secretar.

**Doamna Jitaru Irina**, secretarul municipiului Pașcani: Nu știu dacă este corect și nu este corect ca primăria să achiziționeze plăcuțe pentru imobile. Pentru străzi, în mod sigur, da. Dar pentru imobile, fiecare cetățean trebuie să-și achiziționeze plăcuța, nu le putem să le impunem să-și pună pe gard cum vrem noi și ce vrem noi, decât ca număr, ca număr de casă, pentru că trebuie să respecte nomenclatorul stradal. În rest, e o cheltuiala minoră pentru o familie, dar care adunată la nivelul orașului, cred că nu mai e o cheltuială minoră. Proiectul e relativ evaziv, cheltuielile vor fi suportate din bugetul local, se vor achiziționa și cam atât.

**Domnul Toma Andrei-Codrin,** presedinte de ședință: Mulțumesc. Domnul Rîznic.

**Doamna Jitaru Irina**, secretarul municipiului Pașcani: E cam la limita …

**Domnul Rîznic Andrei-Marius,** consilier local: Stați puțin. Eu nu înțeleg: Doamna secretar, dumneavoastră judecați oportunitatea proiectului, aveți în fișa postului?

**Doamna Jitaru Irina**, secretarul municipiului Pașcani: Eu nu am judecat oportunitatea.

**Domnul Rîznic Andrei-Marius,** consilier local: Ba ați spus, nu știu dacă e oportun, dumneavoastră trebuie să spuneți dacă este legal sau nu este legal. Atât.

**Doamna Jitaru Irina**, secretarul municipiului Pașcani: Nu am pronunțat cuvântul oportun, domnule Rîznic.

**Domnul Rîznic Andrei-Marius,** consilier local: Ați spus corect.

**Doamna Jitaru Irina**, secretarul municipiului Pașcani: Corect nu înseamnă oportun.

**Domnul Rîznic Andrei-Marius,** consilier local: Dumneavoastră trebuie să spuneți dacă proiectul este legal sau nu. Atât.

**Doamna Jitaru Irina**, secretarul municipiului Pașcani: Sunt bani din buget. Eu știu că achiziția este apanajul aparatului de specialitate al primarului. Știam că Consiliul local se pronunță pe orice problemă a municipalității, cu excepția celor date prin lege altor autorități.

**Domnul Rîznic Andrei-Marius,** consilier local: Toate achizițiile sunt atributul doar a aparatului de specialitate?

**Doamna Jitaru Irina**, secretarul municipiului Pașcani: Nu numai achizițiile.

**Domnul Rîznic Andrei-Marius,** consilier local: Sau care le vreți dumneavoastră și care nu …Să înțelegem.

**Doamna Jitaru Irina**, secretarul municipiului Pașcani: Eu am discutat cu și în comisii. Nu am înțeles acest proiect, se aprobă achiziționarea pentru a fi suportate din bugetul local. Nu l-am înțeles. Nu am spus că este oportun sau inoportun. Nu mă pronunț pe asta.

**Domnul Rîznic Andrei-Marius,** consilier local: Este legal sau ilegal proiectul?

**Domnul Pantazi** **Dumitru**, primarul municipiului Pașcani: De unde luăm banii?

**Domnul Rîznic Andrei-Marius,** consilier local: Putem prpune un amendament la buget.

**Doamna Jitaru Irina**, secretarul municipiului Pașcani: E undeva la limita legalității. Am spus asta.

**Domnul Pantazi** **Dumitru**, primarul municipiului Pașcani: De ce nu ați prevăzut bani pentru asta?

**Domnul Pintilie Marius-Nicolae**, consilier local: Nu era aprobat bugetul.

**Domnul Ursu Dumitru-Leonard,** consilier local: În comisia de urbanism am spus că este oportun, dar trebuie modificat.

*Se vorbește concomitent*.

**Domnul Toma Andrei-Codrin,** presedinte de ședință: V-aș ruga să nu vorbiți așa peste masă. Domnul Pintilie.

**Domnul Pintilie Marius-Nicolae**, consilier local: Mulțumesc, domnule președinte. Eu aș dori să se consemneze în procesul verbal că doamna secretar nu a făcut, în primul rând, un punct de vedere scris. Da?

**Doamna Jitaru Irina**, secretarul municipiului Pașcani: Nu am zis că nu vizez proiectul de legalitate.

**Domnul Pintilie Marius-Nicolae**, consilier local: Am înțeles. Dumneavoastră nu aveți depus la proiect un punct de vedere.

**Doamna Jitaru Irina**, secretarul municipiului Pașcani: Eu, personal?

**Domnul Pintilie Marius-Nicolae**, consilier local: Da.

**Doamna Jitaru Irina**, secretarul municipiului Pașcani: Un punct de vedere la proiect?

**Domnul Pintilie Marius-Nicolae**, consilier local: Da. Aveți depus? Că noi nu l-am văzut.

**Doamna Jitaru Irina**, secretarul municipiului Pașcani: Eu nu trebuie să fac raport de specialitate la proiect.

**Domnul Pintilie Marius-Nicolae**, consilier local: Am înțeles. Nu este obligatoriu, nu aveți un punct de vedere…

**Doamna Jitaru Irina**, secretarul municipiului Pașcani: Secretarul face raport de nelegalitate, atunci când este cazul. Nu am făcut și nici n-am anunțat că nu-l vizez de legalitate. Asta e obligația mea. V-am spus că e undeva la limita legalității și cred că ar trebui retras, eventual să sufere modificări. Atât.

**Domnul Pintilie Marius-Nicolae**, consilier local: Aș vrea să se consemneze exact cuvintele spuse de doamna secretar astăzi, este la limita legalității, pentru că vrem să avem ceva scris pe foaie de hârtie, în procesul-verbal, mergem și noi mai departe, să vedem până la urma urmei ce este legal, ce nu este legal, să dezbatem problema, pentru că ne dorim să avem astfel de plăcuțe pentru străzi, pentru imobile, în orașul Pașcani, pentru că nu le avem astăzi, eventual să le îmbunătățim, să facem un regulament prin care să stabilim care sunt dimensiunile și cum arată, cum ar trebui să arate …

**Domnul Pantazi** **Dumitru**, primarul municipiului Pașcani: Asta-i altceva. Și cine le finanțează.

**Domnul Pintilie Marius-Nicolae**, consilier local: Și dacă nu va trece astăzi proiectul, noi o să încercăm să venim din nou cu acest proiect, pentru că problema nu s-a rezolvat și problema e în orașul Pașcani de foarte mult timp. Dumneavoastră, domnule primar, conduceți de vreo 5 ani orașul, și nu ați făcut până acuma, da? Deci, nu cred că trebuie să ne criticați pe noi că încercăm să rezolvăm o problemă. Mulțumesc.

**Domnul Pantazi** **Dumitru**, primarul municipiului Pașcani: Au fost destule priorități. Întâi am acoperit găurile lăsate de la PNL.

**Domnul Toma Andrei-Codrin,** presedinte de ședință: Mulțumesc. Dacă sunt alte …

**Domnul Rîznic Andrei-Marius,** consilier local: Încă o secundă. Vreau să vă spun că primăria generală a municipiului București, împreună cu primăriile de sector au făcut din bugetul primăriilor atât pentru străzi, cât și pentru imobile, blocuri de locuit sau case. Deci, dacă acolo s-a putut, cred că e legal ca și la noi să se facă. Mulțumesc.

**Domnul Pantazi** **Dumitru**, primarul municipiului Pașcani: Știți foarte bine ce buget are București-ul. Da? Cunoașteți. Peste doua miliarde de euro.

**Domnul Rîznic Andrei-Marius,** consilier local: Dar au și mai multe imobile.

**Domnul Pantazi** **Dumitru**, primarul municipiului Pașcani: Peste 2 miliarde de euro. Punct.

**Domnul Toma Andrei-Codrin,** presedinte de ședință: Dacă nu mai sunt alte discuții, supun la vot. Aa…

**Doamna Nedelcu Gabriela**, viceprimarul municipiului Pașcani: Repet ce am spus și la comisii. Nu cred că trebuie să facem un proiect de hotărâre ca să achiziționăm niște plăcuțe sau orice altceva. E o problemă strictă de achiziții și repet ce am spus, cei de la serviciul gospodărie comunală au întocmit referatul de necesitate și în acest sens, nu numai pentru plăcuțe și pentru alte indicatoare rutiere. Funcție de buget, vom achiziționa. Nimeni nu a spus că este oportun sau nu, dar nu este o problemă de proiect de hotărâre de consiliu local achiziționarea și v-am mai dat niște exemple.

**Domnul Rîznic Andrei-Marius,** consilier local: Pentru soft, de ce ași făcut proiect de hotărâre? Care-i diferența? Poate nu înțeleg eu, explicați-ne dumneavoastră. Softul de la ANL …

**Doamna Nedelcu Gabriela**, viceprimarul municipiului Pașcani: Softul intră pe investiții, asta e o achiziție simplă.

**Domnul Rîznic Andrei-Marius,** consilier local: Care-i diferența? Explicați-ne puțin. De ce aia e pe investiție și asta e pe achiziție?

**Doamna Nedelcu Gabriela**, viceprimarul municipiului Pașcani: Așa-i legea.

**Domnul Rîznic Andrei-Marius,** consilier local: Care lege? În care lege?

**Domnul Toma Andrei-Codrin,** presedinte de ședință: Domnul Rîznic, cereți dreptul la cuvânt, nu așa.

**Domnul Rîznic Andrei-Marius,** consilier local: Corect, îmi cer scuze.

**Doamna Nedelcu Gabriela**, viceprimarul municipiului Pașcani: Doamna director economic vă poate explica după, de ce este investiție și ce nu este investiție.

**Doamna Lăbonțu Angelica**, director economic la Primăria municipiului Pașcani: Vă pot explica acum. Orice lege a contabilității stabilește că pentru orice înseamnă soft face parte din categoria mijloacelor fixe. Mijlocul fix ține de patrimoniu și pentru acest motiv a fost adus în fața dumneavoastră. Plus că era o prioritate. Calculul se putea face, monitorizarea era o problemă și v-am explicat-o. Din acest motiv, dat fiind faptul că nici bugetul nu era aprobat, am solicitat acceptul dumneavoastră. Este mijloc fix orice soft, orice licență, așa e tradus de legislația românească. Pentru acest motiv am venit în fața dumneavoastră.

**Domnul Rîznic Andrei-Marius,** consilier local: Indicatoarele auto, rutiere nu sunt mijloace fixe?

**Doamna Lăbonțu Angelica**, director economic la Primăria municipiului Pașcani: Se trec pe cheltuială, sunt din categoria obiectelor de inventar.

**Domnul Rîznic Andrei-Marius,** consilier local: Am vrut să mă lămuresc.

**Domnul Toma Andrei-Codrin,** presedinte de ședință: Supun la vot. Cine este pentru? Abțineri? Împotrivă?

**Pentru: 7**

 Abțineri: 0

 Împotrivă: 10

Proiectul nu a trecut. Proiectul nr. 10:

**10. PROIECT DE HOTĂRÂRE privind constituirea comisiei de analiză a modului de ducere la îndeplinire a Contractului de delegare a gestiunii serviciului de alimentare cu apa și de canalizare, precum și concesionarea bunurilor din domeniul public și privat al Municipiului Pașcani aferente sistemului public de alimentare și canalizare către SC APAVITAL SA**

*Initiatorii proiectului de hotarare - consilierii locali: Bodoașcă Mihai-Claudiu, Conache Eduard-Cătălin, Dandu Alexandru-Ionuț, Danu Ion, Pintilie Marius-Nicolae, Rîznic Andrei-Marius, Spiridon Mihaela-Iulia, Timofte Maria*

Avizele comisiilor?

**Domnul Haldan Vasile,** consilier local: Economic, nefavorabil.

**Domnul Ursu Dumitru-Leonard,** consilier local: Juridic, nefavorabil.

**Domnul Bodoașcă Mihai-Claudiu,** consilier local: Urbanism, nefavorabil, 2 la 2.

**Domnul Toma Andrei-Codrin,** presedinte de ședință: Discuții? Domnul Bodoașcă.

**Domnul Bodoașcă Mihai-Claudiu,** consilier local: Stimați colegi, am făcut acest proiect de hotărâre, am inițiat, plecănd de la ideea că , personal, sunt confuz în ceea ce privește cum operează Apavital la Pașcani. Mulți dintre noi suntem consilieri noi, nu am participat la deliberare, aprobare, discuții, în ceea ce privește contractul de delegare, a actelor adiționale, au ajuns acum la 17-18, ceva în genul ăsta. Înseamnă că sunt 17 acte adiționale despre care noi nu avem cunoștință. Auzim prin presă discuții, hotărârea 64 ce conține, hotărârea 88, mai avem delegare sau nu mai avem delegare? Mi s-a făcut o observație în comisie de către un coleg că oricum nu votăm niciun proiect în ceea ce privește Apavital. Vreau să vă aduc aminte că de cînd suntem consilieri locali, un singur proiect am votat împotrivă privind Apavital, cel cu hidrofoarele, iar ei nu sunt de bună credință. Nici acum nu au contract de prestări servicii cu RAGCL, dar voiau să preia acele bunuri. Restul proiectelor au fost retrase de domnul primar în urma discuțiilor purtate în comisii. În comisia de urbanism, dacă nu eram vigilent, la acel proiect care viza casarea unor mijloace fixe, ei făcuseră o propunere de casare mijloace fixe pe care aveau obligația să le înlocuiască, conform contractului de delegare. Am fost vigilenți, am atras atenția în comisia de urbanism, domnul primar a retras proiectul de pe ordinea de zi, și-a dat seama că este o greșeală. Nu știm care-i plata cu redevența, cum se calculează. Eu, personal, vorbesc de mine…Aud discuții, că ar trebui să fie conform hotărârii 88, ar trebui să fie conform contractului de delegare. Cred că trebuie să facem o comisie de analiză. Nu trebuie să faceți parte din ea. Nu vreți, nu faceți parte din ea! Achiesați la concluziile pe care le vom prezenta în consiliu local. Dar pentru mine personal aș vrea să mă lămuresc, să iau filă cu filă, să vedem unde ne aflăm în acest moment cu Apavital, cu contractul de delegare cu Apavital. Pentru că pe viitor vor veni proiecte foarte importante, cred eu, tot ce înseamnă investiții din fonduri proprii, din fonduri europene, nu vrem atunci să fim în ceață, cum sunt eu, personal, acuma. Am cerut la acest proiect un punct de vedere, nu l-am primit, de aceea ieri am făcut o formă de protest, am venit mai târziu la ședința de comisie. Am vrut să atrag atenția, nu mi se pare correct ca toate proiectele de hotărâre venite din partea opoziției să nu aibă niciun referat în spate, rapoarte de specialitate, referate, nimic. Ieri am primit, după multe insistențe, un punct de vedere cu care nu sunt de acord, dar pe care îl respect, o să-l pun la dosar, din partea compartimentului juridic. O să vă spun, văzând avizele din comisii, că dacă nu veți vota acest proiect de hotărâre, o să vă respect decizia, dar în același timp am rugămintea la dumneavoastră și mie să-mi respectați pe viitor deciziile. Eu, personal, nu voi mai vota niciun proiect de la Apavital, vă las pe dumneavoastră, care sunteți lămuriți, să decideți felul cum vom gestiona relația cu Apavital. Eu, personal, dacă astăzi nu se aprobă acest proiect, nu am nicio problemă, consider că relația cu Apavital va fi gestionață de către consilierii de la PSD, care au înțeles mai bine contractul de delegare și toate actele care decurg de acolo. Mă voi abține la toate proiectele, indiferent dacă vor fi de patrimoniu, de investiții. Rugămintea este să nu mă criticați atunci când mă voi abține, să-mi spuneți că nu urmăresc interesul cetățeanului, că nu urmăresc binele orașului. Atât timp cât dumneavoastră nu-mi dați voie ca eu să votez în cunoștință de cauză, nici eu nu cred că trebuie să votez doar pentru că spuneți dumneavoastră. Mulțumesc.

**Domnul Toma Andrei-Codrin,** presedinte de ședință: Mulțumesc și eu. O să vă dau așa un răspuns de 10 secunde, ce ați spus până la punct e ok că sunteți consilier nou. Faptul că nu știți hotărârile, ele sunt publice.

**Domnul Bodoașcă Mihai-Claudiu,** consilier local: Haideți să vă spun cum e cu hotărârile.

**Domnul Toma Andrei-Codrin,** presedinte de ședință: Sunt publice.

**Domnul Bodoașcă Mihai-Claudiu,** consilier local: Da, domnule președinte, dar nu sunt toate.

**Domnul Toma Andrei-Codrin,** presedinte de ședință: Nu cred.

**Domnul Bodoașcă Mihai-Claudiu,** consilier local: Să le caut pe toate, nu le găsesc. Vă mai spun un lucru, de ce vreau comisie din partea consiliului local. Știți cum se comportă funcționarii publici când vrei să le ceri o informație. Una e când vii tu, consilier local simplu, vă spun din proprie experiență, și una e când vii mandatat de cineva. Consiliul local …

**Domnul Toma Andrei-Codrin,** presedinte de ședință: Sunt pe site.

**Domnul Bodoașcă Mihai-Claudiu,** consilier local: Da, domnule președinte. Nu pot să stau să le caut pe toate. Aș fi dorit ca din această comisie șă facă parte domnul Artenie, cine se ocupă, și el să fie relația între Consiliul local și aparatul de specialitate din primărie. Mai mult, e posibil ca funcționarii din primărie să nu poată să ne lămurească asupra unor aspecte și atunci să cerem lămuriri de la ARSACIS, Apavital. Știți cum se comportă cei de la ARSACIS și Apavital vizavi de consilierii locali. Am făcut o interpelare cu interconectarea, care nici acum nu e lămurită. A fost legală, nu a fost legală, s-a făcut, nu s-a făcut, nimeni nu știe. Eu, din punctual meu de vedere, stau liniștit că am făcut interpelări, am făcut sesizare, mai departe e treaba organelor abilitate să rezolve, dar un punct oficial nu-l are nimeni cu interconectarea. Răspunsul celor de la Apavital la adresa făcută cât de cât într-un cadru legal, oficial… A fost o comisie de urbanism, iar acea adresă a fost transmisă în numele meu și a colegilor, în calitate de președinte a comisiei de urbanism, de patrimoniu. Simplu, ne-au spus că ei nu stau, nu reprezentăm un partener de discuție pentru domniile lor, ei discută cu Consiliul local sau ARSACIS. De aia, vroiam de la dumneavoastră o împuternicire, din partea Consiliului local. Dacă ar fi fost niște probleme în primărie asupra cărora nu cădeam de acord, puteam cere celor de la Apavital oficial, conform hotărârii nr. de astăzi, să ne pună la dispoziție, să ne sprijiniți în lămurirea următoarelor aspecte. Și dumnealor erau obligați să ne dea, bănuiesc că atunci ar fi trebuit să ne dea un raport.

**Domnul Toma Andrei-Codrin,** presedinte de ședință: Am înțeles. Domnule primar.

**Domnul Pantazi Dumitru**, primarul municipiului Pașcani: Vă promit că săptămâna viitoare o să invit Apavital, o să invit ARSACIS, să purtăm o discuție, Consiliul local, toți factorii de decizie de la acest serviciu, pentru a lămuri toate problemele la care dumneavoastră aveți dubii. Asta, pe de o parte. Pe de altă parte, văd ostilitatea aceasta din partea dumneavoastră privind operarea în Pașcani a acestui operator. Dar spuneți-mi, cum rezolvăm problema dacă se retrag și mâine, cum vom rezolva noi problema? Pe de o parte. Pe de altă parte, noi am mai pierdut 8 milioane de euro investiții pe POS Mediu 1 și riscăm să pierdem și cele 13 milione de euro, cu cât suntem prevăzuți în master planul pe POS Mediu 2. Astea sunt câteva probleme, probleme pe care o să le lămurim împreună cu dânșii, nu numai noi discutăm, dicutăm cu toți factorii de decizie: Consiliul local, ARSACIS, Apavital. Promit săptămâna viitoare și o să convocăm în ziua, când stabilim de comun acord, această întânire. Din câte îmi amintesc eu, mentorul moral al domnului Pintilie a fost domnul Adomniței, cel care era președintele Consiliului Județean, când am aderat la ARSACIS și Apavital. În momentul respectiv și domnul Pintilie a fost de acord. Că, după aceea, din punct de vedere politic, nu mai vedea lucrurile atât de clar, asta-i altceva. Dar, repet, vom avea o întânire cu toți factorii de decizie pentru a stabili, pentru că dacă ne angajăm să facem aceste investiții în municipiul Pașcani, vor fi foarte multe decizii de luat și orice amânare înseamnă amânarea atragerii fondurilor. Și e posibil să încurcăm, în loc să rezolvăm lucrurile.

**Domnul Bodoașcă Mihai-Claudiu,** consilier local: Dacă îmi permiteți, un răspuns pentru domnul primar: eu nu sunt naiv să cred că Apavital va mai pleca de acum înainte de la Pașcani. Este operatorul nostru, da? Am încercat, toate demersurile au fost făcute, singurul lucru pe care mi-l doresc și îl cer, este să avem o relație corectă, de parteneri, cu Apavital, să știm pe ce ne bazăm. Deocamdată, nu văd din partea lor un parteneriat, o deschidere. Ce spuneați dumneavoastră de fonduri, tocmai de aia vreau să mă lămuresc. Știți că fondurile europene, m-am uitat pe masterplan și corecții, știți ce se poate întâmpla? Dacă ei la Pașcani nu respectă și îndeplinesc mai târziu, e o problemă, pot primi o corecție pe tot județul. Și atunci să vedeți probleme. Vor fi litigii nu pentru 10 milioane de euro, pentru sute de milioane de euro. De aia am zis că trebuie, eu am încredere în judecata mea, vreau să mă lămuresc, să iau filă cu filă, începând de la negocieri, contractul de delegare, actele adiționale, să pot să lucrez cu un partener de la ARSACIS, de la Apavital, de la activitatea primarului, care să ne lumineze. Nu cer nimic, să plece Apavital sau să renunțăm la contractul de delegare.

**Domnul Toma Andrei-Codrin,** presedinte de ședință: Mulțumesc.

**Domnul Pantazi Dumitru**, primarul municipiului Pașcani: Tocmai în ideea aceasta, o să avem această întâlnire cu toți factorii de decizie privind acest serviciu. Săptămâna viitoare, nu cealaltă, că e săptămâna mare, dar săptămâna viitoare, joi-vineri, o să avem o întâlnire cu aceste instituții, ca să clarificăm toate necunoscutele care le aveți dumneavoastră.

**Domnul Toma Andrei-Codrin,** presedinte de ședință: Mulțumim. Vă rog, domnule Pintilie.

**Domnul Pintilie Marius-Nicolae**, consilier local: Pentru că mi s-a pomenit numele, trebuie să dau replică, că nu se poate. Domnule primar, campania electorală a trecut, sunteți primar în funcție, deci nu aveți niciun motiv să fiți agitat, să fiți nemulțumit.

**Domnul Pantazi Dumitru**, primarul municipiului Pașcani: De unde vedeți agitație?

**Domnul Pintilie Marius-Nicolae**, consilier local: Așa am simțit eu la dumneavoastră. Dumneavoastră simțiți ostilitate, eu simt agitație la dumneavoastră. A trecut campania electorală, sunteți primar, vă urez succes în activitatea dumneavoastră. Cât depre mentorul meu, Cristian Adomniței, a fost șeful meu de partid, de la județ, un om pe care eu îl respect în continuare și o spun cu voce tare. Pe de altă parte, dacă dăm la o parte ostilitatea pe care o vedeți dumneavoastră, eu cred că rămâne în felul următor: rămâne o dorință a noastră de a înțelege lucrurile mai bine și vă felicit dacă vreți să organizați săptămâna viitoare. Cu mare drag o să venim la întânire. Pentru mine, astăzi, ca să știți care e punctul meu de vedere, și vreau să știți punctul meu de vedere, nu se pune problema schimbării operatorului de apă, deci nu trebuie să ne gândim la alte soluți. Problema se pune cum continuăm această relație cu Apavital, în ce condiții, cum lămurim acele probleme, care încă mai sunt astăzi în contractul de delegare. Mulțumesc.

**Domnul Toma Andrei-Codrin,** presedinte de ședință: Mulțumesc și eu. Supun la vot.

**Domnul Bodoașcă Mihai-Claudiu,** consilier local: Înainte de trece la vot, trebuie să facem propuneri pentru comisie. Art.2: Comisia se constituie în următoarea componență.

**Doamna Nedelcu Gabriela**, viceprimarul municipiului Pașcani: Tot am vrut să vorbesc, am renunțat … Din expunerea dumneavoastră de motive am înțeles că înființați această comisie pentru ca dumneavoastră să învățați, să faceți un studiu individual sau în grup, ca să ieșiți din ceață, ca să vă citez. Nu mi-ați spus la ce vă folosește comisia, eu atât am înțeles, v-ați referit la propria persoană, pentru că sunteți un consilier nou și nu cunoașteți toate proiectele de hotărâre și toate hotărârile luate. Eu vă recomand, puteți studia, nu cred că putem să înființăm o comisie pentru acest lucru. Doi. Privitor la faptul că de acum încolo nu veți mai vota niciun proiect, mi se pare o atitudine puțin iresponsabilă. Sunteți consilier local, trebuie să gândiți în folosul comunității și pentru cetățeni. Nu puteți lua o decizie de genul: eu nu voi mai vota niciun proiect legat de Apavital sau oricare alt proiect. Dumneavoastră trebuie să votați în interesul cetățenilor. Vă mulțumesc.

**Domnul Toma Andrei-Codrin,** presedinte de ședință: Vă mulțumesc și eu. S-au purtat discuții de o parte și de alta.

**Domnul Rîznic Andrei-Marius,** consilier local: Vreau să întreb pe cine încurcă și de ce încurcă această comisie? Sunteți împotriva acestei comisii. Vă încurcă cu ceva?

**Domnul Toma Andrei-Codrin,** presedinte de ședință: Dar nici nu descurcă.

**Domnul Rîznic Andrei-Marius,** consilier local: Asta o să vedem în urma raportului comisiei.

**Domnul Toma Andrei-Codrin,** presedinte de ședință: Domnul Prodan.

**Domnul Prodan Mihai-Ionuț**, consilier local: Domnule Bodoașcă, în comisia de urbanism cum am discutat și ieri, alaltăieri, faceți această comisie ca să ce?

**Domnul Bodoașcă Mihai-Claudiu,** consilier local: Ca să ne lămurim.

**Domnul Prodan Mihai-Ionuț**, consilier local: Dumneavoastră, personal?

**Domnul Bodoașcă Mihai-Claudiu,** consilier local: Și colegii.

**Domnul Prodan Mihai-Ionuț**, consilier local: Colegii nu au spus. Dumneavoastră ați spus.

**Domnul Bodoașcă Mihai-Claudiu,** consilier local: Și pentru cei care fac parte din comisie, chiar și dumneavoastră.

**Domnul Prodan Mihai-Ionuț**, consilier local: Doamna secretar a spus că toate documentele de care aveți nevoie dumneavoastră le găsiți pe site-ul primăriei, chiar printr-o cerere la ghișeul primăriei. Nu înțeleg să faceți această comisie. Pentru ce? Ați făcut comisie în decembrie, ați dat un termen de 2 săptămâni, ați venit după 3 luni, nicio rezolvare, ați venit cu un raport …

**Domnul Bodoașcă Mihai-Claudiu,** consilier local: Nu ați vrut dumneavoastră.

**Domnul Prodan Mihai-Ionuț**, consilier local: Poftim?

*Se vorbește concomitent.*

**Domnul Prodan Mihai-Ionuț**, consilier local: Faceți comisie. V-am spus și în comisia de urbanism, dumneavoastră vă pricepeți la toate, în economie, juridic, contabilitate, piese auto, … Dar nimic concret.

**Domnul Toma Andrei-Codrin,** presedinte de ședință: Supun la vot proiectul.

**Domnul Bodoașcă Mihai-Claudiu,** consilier local: Să facem propuneri, domnule președinte, așa-i elegant.

**Domnul Toma Andrei-Codrin,** presedinte de ședință: Propuneri?

**Domnul Bodoașcă Mihai-Claudiu,** consilier local: Întrucât grupul PSD nu are propuneri, vreau să propun așa: din comisie să facă parte domnul Marius Pintilie, Claudiu Bodoașcă, Conache Eduard-Cătălin, Rîznic Andrei și domnul de la … domnul Arseni de la monitorizarea serviciilor publice.

**Domnul Toma Andrei-Codrin,** presedinte de ședință: Puteți propune …?

**Domnul Bodoașcă Mihai-Claudiu,** consilier local: Așa cum și din celelalte comisii fac parte și funcționari din aparatul de speciaqlitate al primarului, poate să facă parte.

**Doamna JItaru Irina**, secretarul municipiului Pașcani: Sunt nominalizați de primar.

**Domnul Bodoașcă Mihai-Claudiu,** consilier local: Domnul primar, dacă vrea, să nominalizeze.

**Domnul Pantazi Dumitru**, primarul municipiului Pașcani: Faceți-o dumneavoastră!

**Domnul Bodoașcă Mihai-Claudiu,** consilier local: Punem pe domnul Danu Ion.

**Domnul Toma Andrei-Codrin,** presedinte de ședință: Fiind persoane, votăm nominal.

**Domnul Bodoașcă Mihai-Claudiu,** consilier local: Domnule Sorin, vrei?

**Domnul Olariu Costel-Sorin**, consilier local: Nu, nu.

**Domnul Toma Andrei-Codrin,** presedinte de ședință: Citiți prima persoană.

**Domnul Bodoașcă Mihai-Claudiu,** consilier local: Domnul Marius Pintilie.

**Domnul Toma Andrei-Codrin,** presedinte de ședință: Cine este pentru? Abțineri? Împotrivă?

**Pentru: 7** *( domnii consilieri Rîznic Andrei-Marius, Bodoașcă Mihai-Claudiu, Pintilie Marius-Nicolae, Dandu Alexandru-Ionuț, Timofte Maria, Spiridon Mihaela-Iulia, Olariu Costel-Sorin)*

**Abțineri: 0**

 Împotrivă: 10 *( domnii consilieri Haldan Vasile, Toma Andrei-Codrin, Nedelcu Gabriela, Dondaș Adriana, Ursu Dumitru-Leonard, Prodan Mihai-Ionuț, Pintilie Ciprian, Bejinariu Ovidiu, Perțu Liliana, Avrămiuc Vasile)*

**Domnul Bodoașcă Mihai-Claudiu,** consilier local: Bodoașcă Claudiu.

**Domnul Toma Andrei-Codrin,** presedinte de ședință: Cine este pentru? Abțineri? Împotrivă?

**Pentru: 7** *( domnii consilieri Rîznic Andrei-Marius, Bodoașcă Mihai-Claudiu, Pintilie Marius-Nicolae, Dandu Alexandru-Ionuț, Timofte Maria, Spiridon Mihaela-Iulia, Olariu Costel-Sorin)*

**Abțineri: 0**

 Împotrivă: 10 *( domnii consilieri Haldan Vasile, Toma Andrei-Codrin, Nedelcu Gabriela, Dondaș Adriana, Ursu Dumitru-Leonard, Prodan Mihai-Ionuț, Pintilie Ciprian, Bejinariu Ovidiu, Perțu Liliana, Avrămiuc Vasile)*

**Domnul Bodoașcă Mihai-Claudiu,** consilier local: Domnul Conache Eduard-Cătălin, am acceptul lui.

**Domnul Toma Andrei-Codrin,** presedinte de ședință: Cine este pentru? Abțineri? Împotrivă?

**Pentru: 7** *( domnii consilieri Rîznic Andrei-Marius, Bodoașcă Mihai-Claudiu, Pintilie Marius-Nicolae, Dandu Alexandru-Ionuț, Timofte Maria, Spiridon Mihaela-Iulia, Olariu Costel-Sorin)*

**Abțineri: 0**

 Împotrivă: 10 *( domnii consilieri Haldan Vasile, Toma Andrei-Codrin, Nedelcu Gabriela, Dondaș Adriana, Ursu Dumitru-Leonard, Prodan Mihai-Ionuț, Pintilie Ciprian, Bejinariu Ovidiu, Perțu Liliana, Avrămiuc Vasile)*

**Domnul Bodoașcă Mihai-Claudiu,** consilier local: Domnul Rîznic Andrei.

**Domnul Toma Andrei-Codrin,** presedinte de ședință: Cine este pentru? Abțineri? Împotrivă?

**Pentru: 7** *( domnii consilieri Rîznic Andrei-Marius, Bodoașcă Mihai-Claudiu, Pintilie Marius-Nicolae, Dandu Alexandru-Ionuț, Timofte Maria, Spiridon Mihaela-Iulia, Olariu Costel-Sorin)*

**Abțineri: 0**

 Împotrivă: 10 *( domnii consilieri Haldan Vasile, Toma Andrei-Codrin, Nedelcu Gabriela, Dondaș Adriana, Ursu Dumitru-Leonard, Prodan Mihai-Ionuț, Pintilie Ciprian, Bejinariu Ovidiu, Perțu Liliana, Avrămiuc Vasile)*

**Domnul Bodoașcă Mihai-Claudiu,** consilier local: Domnul Dandu Alexandru.

**Domnul Toma Andrei-Codrin,** presedinte de ședință: Cine este pentru? Abțineri? Împotrivă?

**Pentru: 7** *( domnii consilieri Rîznic Andrei-Marius, Bodoașcă Mihai-Claudiu, Pintilie Marius-Nicolae, Dandu Alexandru-Ionuț, Timofte Maria, Spiridon Mihaela-Iulia, Olariu Costel-Sorin)*

**Abțineri: 0**

 Împotrivă: 10 *( domnii consilieri Haldan Vasile, Toma Andrei-Codrin, Nedelcu Gabriela, Dondaș Adriana, Ursu Dumitru-Leonard, Prodan Mihai-Ionuț, Pintilie Ciprian, Bejinariu Ovidiu, Perțu Liliana, Avrămiuc Vasile)*

**Domnul Bodoașcă Mihai-Claudiu,** consilier local: Înainte de trece la vot, vreau, doamna secretar, ca votul pentru această hotărâre să fie consemnat nominal.

**Domnul Toma Andrei-Codrin,** presedinte de ședință: Cum să fie consemnat ?

**Domnul Bodoașcă Mihai-Claudiu,** consilier local: Nominal.

**Domnul Toma Andrei-Codrin,** presedinte de ședință: Supun la vot proiectul în forma propusă. Cine este pentru?

**Pentru: 7** *( domnii consilieri Rîznic Andrei-Marius, Bodoașcă Mihai-Claudiu, Pintilie Marius-Nicolae, Dandu Alexandru-Ionuț, Timofte Maria, Spiridon Mihaela-Iulia, Olariu Costel-Sorin)*

**Abțineri: 0**

 Împotrivă: 10 *( domnii consilieri Haldan Vasile, Toma Andrei-Codrin, Nedelcu Gabriela, Dondaș Adriana, Ursu Dumitru-Leonard, Prodan Mihai-Ionuț, Pintilie Ciprian, Bejinariu Ovidiu, Perțu Liliana, Avrămiuc Vasile)*

*Se vorbește concomitent.*

Proiect nr. 11:

**11. PROIECT DE HOTĂRÂRE privind aprobarea monitorizării prin GPS și măsurarea consumului de carburant al autovehiculelor ce aparțin Municipiului Pașcani și instituțiilor din subordinea Consiliului Local al Municipiului Pașcani**

*Inițiatorul proiectului de hotărâre - consilier local Olariu Costel-Sorin*

Avizele comisiilor?

**Domnul Haldan Vasile,** consilier local: Economic, nefavorabil.

**Domnul Ursu Dumitru-Leonard,** consilier local: Juridic, nefavorabil.

**Domnul Bodoașcă Mihai-Claudiu,** consilier local: Urbanism, nefavorabil, 2 la 2.

**Domnul Toma Andrei-Codrin,** presedinte de ședință: Domnul inițiator, vă rog.

**Domnul Olariu Costel-Sorin**, consilier local: Mai întîi vreau să o întreb pe doamna secretar…

**Domnul Toma Andrei-Codrin,** presedinte de ședință: Vă rog, mai întâi să ne spuneți ce este cu proiectul, că nu ați fost în comisie, la juridic cel puțin, două cuvinte, de ce l-ați făcut și după aceea începem.

**Domnul Olariu Costel-Sorin**, consilier local: Eu aș zice să o luăm de la avizul de legalitate și ajungem și acolo.

**Domnul Toma Andrei-Codrin,** presedinte de ședință: Luați-o întâi de la inițiatorul proiectului. Da?

 **Domnul Olariu Costel-Sorin**, consilier local: Acest proiect nu mi-a venit dintr-o idee că m-am trezit eu dimineață cu părul ciufulit, ci din faptul că într-o zi am fost la stația raizer și am văzut o mașină particulară, care alimenta acolo. Norocul lor, ca să zic așa, a fost că nu aveam telefonul la mine fiidcă era la încărcat, altfel ieșea atunci o mare istorie, în fine. Mai am și altele, nu e numai asta, utilaje care circulă pe unde circulă, în interese mai mult sau mai puțin personale. Cât privește monitorizarea acestor utilaje, nu zic eu, sunt studii, n-am visat eu noaptea, va aduce economie. Eu vroiam să o întreb pe doamna secretar Jitaru de ce acest proiect nu are viză de legalitate.

**Doamna Jitaru Irina**, secretarul municipiului Pașcani: Mai sunt și alte proiecte care nu au viză. După cum am spus dealtfel și în ședința pe comisii, probabil că doriți să mă repet, nu voi mai pune viză de legalitate pe proiecte, voi proceda strict cum scrie în lege. Viza de legalitate se pune pe hotărâre. Dacă nu voi viza de legalitate vreun proiect, voi anunța înainte de votul proiectului respectiv, pentru ca membrii Consiliului local să voteze în cunoștință de cauză. La acest proiect, ce-i drept, nu există concordanță între titlul proiectului și conținut. Dacă aprobăm monitorizarea, nu putem scrie că aprobăm achiziționarea. Ori aprobăm monitorizarea, ori achiziționarea. Ele trebuie să coincidă, titlul proiectului cu conținutul. Aici chiar nu este în regulă. Am înțeles că vreți să aduceți un amendament. Funcție de amendamentul pe care îl aduceți, o să dicutăm și despre legalitate imediat.

**Domnul Toma Andrei-Codrin,** presedinte de ședință: Mulțumesc.

**Domnul Olariu Costel-Sorin**, consilier local: Încă o întrebare pentru compartimentele de specialitate: de ce nu avem rapoartele de specuialitate? Pentru că în spatele proiectului am văzut și o cerere a doamnei secretar, care cerea la modul imperativ să dea aceste rapoarte. Și dumneaei în ce scrie acolo, cita și niște legi. Consider că cei de la compartimentele de specialitate neîntocmind aceste rapoarte au încâlcat acele legi, citate de doamna secretar acolo. Vreau să aflu punctu de vedere a domniilor lor.

 **Domnul Toma Andrei-Codrin,** presedinte de ședință: Mulțumesc. Doamna secretar.

**Doamna Jitaru Irina**, secretarul municipiului Pașcani: Într-adevăr, aparatul de specialitate nu este tot aici.

**Domnul Olariu Costel-Sorin**, consilier local: Care sunt, cei care sunt prezenți.

**Doamna Jitaru Irina**, secretarul municipiului Pașcani: Vă rog, domnul Leahu. Cei care știți că…Eu voiam să spun un singur lucru: lipsa rapoartelor nu împiedică a pune un proiect pe ordinea de zi, mai mult legea spune că dacă un raport nu se face în 30 de zile, e considerat tacit favorabil. Nu a adus niciun prejudiciu, să zicem, proiectului. Nu oprește de a fi pus pe ordinea de zi, de a fi discutat. Într-adevăr, indicat e să fie rapoarte de specialitate.

**Domnul Toma Andrei-Codrin,** presedinte de ședință: Vă rog.

**Domnul Olariu Costel-Sorin**, consilier local: Vedeți dumneavoastră, mie mi se pare că e un fel de a obstrucționa aceste proiecte pentru că … Acest proiect este din data de 27.01. Da? Nu poți să spui că nu ai avut timp, tinând cont că sunt proiecte ale primarului din 23.03. Nu poți veni cu niciun motiv, motivul e strict de a duce în eroare pe ceilalți consilieri. Tinând cont că ei nu au un aviz de legalitate, pot vota împotrivă. E un joc de ăsta… mie mi se pare așa… suntem jigniți.

**Domnul Toma Andrei-Codrin,** presedinte de ședință: Pe mine?

**Domnul Olariu Costel-Sorin**, consilier local: Nu, cei care fac niște jocuri așa zise politice. Depun un amendament.

**Domnul Toma Andrei-Codrin,** presedinte de ședință: Formulați amendamentul clar.

**Domnul Olariu Costel-Sorin**, consilier local: Deși sus în titlu apare amonitorizarea, la art. 1 apare – se aprobă achiziționarea și monitorizarea …Aș vrea ca această frază - achiziționarea unui sistem tip să dispară și să rămână: Se aprobă monitorizarea …

**Domnul Toma Andrei-Codrin,** presedinte de ședință: Cum să sune titlul?

**Domnul Olariu Costel-Sorin**, consilier local: Titlul de sus e în regulă – privind aprobarea monitorizării …

**Domnul Toma Andrei-Codrin,** presedinte de ședință: E simplu: proiect de hotărâre privind ce?

**Domnul Olariu Costel-Sorin**, consilier local: La fel este.

**Domnul Toma Andrei-Codrin,** presedinte de ședință: Care e amendamentul?

**Domnul Olariu Costel-Sorin**, consilier local: La art. 1 scoatem achiziționarea unui sistem și rămâne se aprobă monitorizarea ș.a.m.d.

**Domnul Toma Andrei-Codrin,** presedinte de ședință: Citiți tot articolul, vă rog.

**Domnul Olariu Costel-Sorin**, consilier local: Se aprobă monitorizarea și managementul flotei auto care să fie implementat ș.a.m.d.

**Domnul Toma Andrei-Codrin,** presedinte de ședință: Nu are sens.

**Domnul Pantazi Dumitru**, primarul municipiului Pașcani: Monitorizarea cu ce o faci? Trebuie soft. Eu, cel puțin, nu sunt împotrivă de nu monitoriza și de a nu monta GPS pe fiarele vechi pe care le avem la primărie. Problema e să prindem în buget niște bani, achiziționăm soft și le monitorizăm pentru a elimina orice suspiciune vizavi de sustrageri, de … Că aici planează cele mai multe incertitudini. Montăm pe cele care le avem, doua tractoare, un ifron, o volă, ce mai avem acolo, 5-6-10 utilaje pe care le avem în .., cum le avem, montăm pe ele și noi nu avem nicio problemă. Problema e ca și valoare, cât ar costa un soft de genul acesta. Deci, proiectul de hotărâre se referă strict la utilajele din sectorul de gospodărie, nu? Din proiect nu rezultă la ce se referă. Se referă la utilajele din sectorul gospodăriei, la tot ce înseamnă din subordinea Consiliului local, RAGCL? Nu-i nicio problemă, să prevedem bani, nu știu cât poate să coste un soft, 100-200 milioane, nu pot să dau cu părerea dacă nu cunosc. Nu e problemă de a achiziționa un soft și de monitorizat aceste utilaje.

**Domnul Toma Andrei-Codrin,** presedinte de ședință: Mulțumesc.

**Domnul Pantazi Dumitru**, primarul municipiului Pașcani: Nu trebuie proiect de hotărâre să monitorizăm aceste utilaje.

**Domnul Toma Andrei-Codrin,** presedinte de ședință: O singură sugestie vreau să vă fac, domnul Olariu, am făcut-o și în comisia juridică, mi se pare lipsă de respect față de membrii comisiilor ca inițiatorul să nu vină la comisie, să-l putem întreba și noi ceea ce vrem. Voiam să întreb în comisie de ce scrieți ceva în titlu și în cuprinsul hotărârii e altceva, ce vreți să faceți de fapt, și sincer să discutăm în plenul Consiliului local chestiile astea de bucătărie internă, nu-i corect. De aia sunt comisii de specialitate. Nu înteleg de ce nu ați venit, dar sper că pe viitor când veți mai avea inițiative, să ne onorați cu prezența.

**Domnul Olariu Costel-Sorin**, consilier local: Vizavi de, că tot ați deschis discuția, eu v-aș sugera ca dumneavoastră în comisia de specialitate să dați un punct de vedere în ceea ce privește legalitate, ceea ce dumneavoastră nu ați făcut-o. Ați spus doar că nu este oportun…

**Domnul Toma Andrei-Codrin,** presedinte de ședință: Vă faceți că lucrați, de aia…

*Se vorbește concomitent.*

**Domnul Olariu Costel-Sorin**, consilier local: Vă spun un singur lucru: eu am venit în Consiliu local ca să-mi aduc aportul în ceea ce privește…, am în spate o experiență. Și ca să fac o comparație între mine și dumneavoastră…

**Domnul Toma Andrei-Codrin,** presedinte de ședință: Nu purtăm discuții între persoane.

**Domnul Olariu Costel-Sorin**, consilier local: Mi-aș fi dorit ca cineva care comentează un anumit proiect, mi-aș fi dorit un etalon în ceea ce privește…, să văd de la dumneavoastră că aveți 50 de proiecte făcute până acum și să-mi arătați – uitați, domnule Olariu, pentru că nu știți să întocmiți niște proiecte, eu, mare inițiator de proiecte, …

**Domnul Toma Andrei-Codrin,** presedinte de ședință: Dacă mai purtați discuții în felul ăsta, vă închid microfonul. Nu ne certăm noi doi… Eu v-am spus că e lipsă de respect să nu veniți la comisie. Ați înțeles?

**Domnul Olariu Costel-Sorin**, consilier local: E și lipsă de respect să nu dai un punct de vedere juridic, doar să spui că nu e oportun. Ce-i asta inoportun?

**Domnul Toma Andrei-Codrin,** presedinte de ședință: Nu am spus că nu e oportun, am spus că e făcut, așa, pe genunchi.

**Domnul Olariu Costel-Sorin**, consilier local: Dați-mi un model, să văd etalonul unui proiect.

**Domnul Toma Andrei-Codrin,** presedinte de ședință: Ați venit să ne întrebați?

**Domnul Olariu Costel-Sorin**, consilier local: Am vrut de la dumneavoastră un etalon să văd eu, novice, cum se face un proiect. Vreau să-l văd pe ala. Dați-mi un exemplu.

*Se vorbește concomitent.*

**Domnul Olariu Costel-Sorin**, consilier local: Dați-mi un exemplu de un proiect pe care dumneavoastră l-ați inițiat.

**Domnul Toma Andrei-Codrin,** presedinte de ședință: Trebuie să apăreți cu numele, asta ați făcut. Ați vrut să aveți un proiect ca să vă apară numele – Olariu Costel-Sorin. Eu nu am avut o asemenea dorință.

**Domnul Olariu Costel-Sorin**, consilier local: Nu. Ca să opresc furtul din banul public. Punct.

**Domnul Toma Andrei-Codrin,** presedinte de ședință: Felicitări! Bravo!

**Domnul Olariu Costel-Sorin**, consilier local: Astăzi, cei ce vor vota împotrivă sau se vor abține, din punctul meu de vedere vor gira acest furt din banul public.

**Domnul Toma Andrei-Codrin,** presedinte de ședință: Bine, felicitări!

**Domnul Olariu Costel-Sorin**, consilier local: Am adus aici oferta pe care o am, de la cei de la care m-am inspirat în acest proiect, și spune clar că nu ne costă niciun leuț, nici implementarea, nici montajul, nimic, aveți acolo materialul în față.

**Domnul Toma Andrei-Codrin,** presedinte de ședință: Ați înțeles ce-am spus. E făcut așa … o fușăreală.

**Domnul Olariu Costel-Sorin**, consilier local: Am înțeles, în fața unui mare proiectant trebuia să vin să-i arat în față.

**Domnul Toma Andrei-Codrin,** presedinte de ședință: Duceți discuția într-o latură pe care nu o stăpâniți, și n-aș vrea să continui discuția pe această temă.

**Domnul Olariu Costel-Sorin**, consilier local: Domnule președinte al comisiei juridice, vă rog frumos să-mi dați un punct de vedere juridic.

**Domnul Toma Andrei-Codrin,** presedinte de ședință: La noi să nu bateți cu pumnul în masă.

*Se vorbește concomitent.*

**Domnul Olariu Costel-Sorin**, consilier local: Eu am ajuns în Consiliul local și la statutul social pentru că am muncit. Eu nu sunt nici băiatul lui mama, nici a lui tata. Nici mama nu m-a făcut avocat, nici tata consilier.

**Domnul Toma Andrei-Codrin,** presedinte de ședință: Vorbiți fără să folosiți ce aveți între urechi. Da? În ședința de azi nu vă mai dau cuvântul, ca să știți. Puteți face plângere la cine credeți dumneavoastră.

**Domnul Avrămiuc Vasile**, consilier local: Noi cum am venit în Consiliu local? Ce suntem, domnule?

**Domnul Toma Andrei-Codrin,** presedinte de ședință: Domnilor, vă rog.

*Se vorbește concomitent.*

**Domnul Toma Andrei-Codrin,** presedinte de ședință: Cred că pot să-mi apăr interesele și singur, nu am nevoie de avocați, mai ales în fața domnului consilier PMP.

**Domnul Prodan Mihai-Ionuț**, consilier local: Vreau să-i răspund domnului consilier referitor la costul acestor GPS-uri, în primul rând cred că trebuia să apară costul în proiect, ca să știm și noi ce aprobăm. În al doilea rând, mi-ați arătat astăzi un cost care mi se pare mare. Nu știu de ce v-ați dus până la Timișoara, Arad, că aveți o zonă la Iași. Avem un cost de 12 euro plus TVA lunar, undeva la 65 de lei lunar. Avem costuri în zonă de 20 de lei, dacă tot vreți economie cum spuneți dumneavoastră, în zona Iași-ului, 20 de lei cu tot cu TVA pe lună. Eu vă răspund și de ce sunt împotriva acestui proiect și v-am spus și în comisia de urbanism.

**Domnul Toma Andrei-Codrin,** presedinte de ședință: Mulțumesc.

**Domnul Olariu Costel-Sorin**, consilier local: Este proiectul meu și …

**Domnul Toma Andrei-Codrin,** presedinte de ședință: Domnule Olariu, nu vă mai dau cuvântul.

**Domnul Olariu Costel-Sorin**, consilier local: Voiam să-i răspund domnului consilier, să-i arăt că se pot monta cu costuri zero. UAT Pașcani va face o licitație și pot să o pună și cu 5 lei, nu e problema mea. Eu am dat un exemplu. Dacă sunt mai mici, e și mai bine.

**Domnul Prodan Mihai-Ionuț**, consilier local: E vorba de niște costuri, ca să știm și noi ce aprobăm.

**Domnul Olariu Costel-Sorin**, consilier local: Se face o economie de 30%. Punct.

**Domnul Prodan Mihai-Ionuț**, consilier local: Am mentenanță, un om care să monitorizeze softul.

**Domnul Prodan Mihai-Ionuț**, consilier local: Dar cei care sunt acuma în compartimentul de specialitate, care trebuie să facă zilnic fișe, fișe, fișe. Vă dați seama cu cât îi ajutăm?

**Domnul Toma Andrei-Codrin,** presedinte de ședință: Supun la vot proiectul.

**Domnul Bodoașcă Mihai-Claudiu,** consilier local: Vizavi de oportunitatea acestui proiect. Mergeți la Eco Salubritate și să vedeți, că după montarea acestor GPS-uri, costurile cu carburanții au scăzut într-un an de zile cu mai mult de 100%. Deci, cred că-i oportun. Mai departe…erau 500 mii pe an și au ajuns la 150 mii.

**Doamna Nedelcu Gabriela**, viceprimarul municipiului Pașcani: După ce ați furnizat această informație în cadrul comisiei, chiar am verificat la Eco Salubritate. Nu induceți în eroare consilierii locali! într-adevăr costurile au scăzut, dar nu cum spuneți dumneavoastră, peste 100%. Nu induceți în eroare, în jur de 30%.

**Domnul Toma Andrei-Codrin,** presedinte de ședință: Domnul Ursu, vă rog.

**Domnul Ursu Dumitru-Leonard**, consilier local: Am discutat aspectul în comisia de urbanism. Îmi pare rău că domnul Olariu nu a sesizat că m-am abținut, înseamnă că am avut un motiv. Am zis și la ieșirea din sală, am coborât împreună. În momentul în care aduceți suplimentar lămuriri, am avut anumite chestiuni pe care nu le-am înțeles, cum se montează, aduceți toate detaliile și eu sunt sigur că eu și colegii mei vom vota proiectul. Însă, ați făcut un proiect inutil pentru a ne enerva aiurea.

**Domnul Toma Andrei-Codrin,** presedinte de ședință: Vă rog, domnule Olariu, să mai citiți o dată amendamentul, articolul 1 cum o să sune.

**Domnul Olariu Costel-Sorin**, consilier local: Art. 1: Se aprobă monitorizarea și managementul flotei auto care să fie implementat în vederea monitorizării treseelor parcurse și consumului de carburant al autovehiculelor ce aparțin Municipiului Pașcani.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri? Împotrivă?

**Pentru: 7**

Abțineri: 0

 Împotrivă: 10

Amendamentul nu a trecut. Supun la vot proiectul nr. 11. Cine este pentru? Abțineri? Împotrivă?

**Pentru: 7**

Abțineri: 0

 Împotrivă: 10

Proiectul nu a trecut. Proiectul nr. 12:

**12. PROIECT DE HOTĂRÂRE privind somarea operatorului regional de apă și canalizare SC Apa Vital SA Iași față de respectarea obligațiilor asumate în contractul de delegare a serviciilor de apă și canalizare**

*Inițiatorul proiectului de hotărâre - consilier local Olariu Costel-Sorin*

Doamna secretar, vă rog.

**Doamna Jitaru Irina**, secretarul municipiului Pașcani: Așa cum am precizat și așa mi-ați reproșat că am vizat sau nu am vizat, țin să anunț că acest proiect în acestă formă nu-l pot viza de legalitate și nu voi viza hotărârea de legalitate în această formă, din următoarele motive: aici spuneți somarea operatorului regional față de respectarea obligațiilor asumate prin contractul de delegare a serviciilor de apa și canalizare. În art. 1: Se somează operatorul regional de servicii de apă și canalizare să achite la zi redevența datorată pentru concesionarea serviciului public de apă-canal a municipiului Pașcani conform art. 7 din HCL 88/2015.

Să nu uităm că redevența, așa cum e stabilită prin HCL 88, până la acest moment nu face parte din contractul de delegare, nu este semnat act adițional, deci nu face parte din contractul de delegare. Nu putem să-i somăm pentru nerespectarea unor obligații din contract vizavi de HCL 88, când acest articol din 88 nu face parte din contract. În momentul în care vom avea un act adițional semnat cu ei, acela va fi parte integrantă din contract, după cum știți contractul face legea părților, și atunci, dacă nu vor plăti redevența la acest nivel, putem discuta. Discutăm despre reziliere din ce văd, dar acestea nu sunt obligații care fac parte din contractul cu Apavital. Atât.

**Domnul Olariu Costel-Sorin**, consilier local: Aveți dreptate. Nu sunt obligații, dar sunt hotărâri judecătorești care trebuie respectate. Cred că valoarea unei hotărâri judecătorești e cu mult mai mare decât aceea a unui contract sau cum spune o lege, e mai presus decât orice alt contract. Legea spune clar că valoare redevenței trebuie să fie la nivelul contractului BEI. Dacă legea spune clar, despre ce contract mai vorbim? Din punctul meu de vedere, acel contract e întocmit ilegal, cu votul celor de la PSD.

**Doamna Jitaru Irina**, secretarul municipiului Pașcani: Pe hotărârea 88 în acest moment nu avem nicio hotărâre judecătorească definitivă și irevocabilă. Știți că suntem în instanță și, așa cum am spus acum 1 minut, contractul e legea între părți. Dacă contractul nu e corect, tot prin hotărâre judecătorescă, dacă părțile nu convin, nu sunt de acord să modifice contractul, se merge în instanță. Și suntem în instanță. Nu am o hotărâre judecătorească în acest moment, care să spună că ei trebuie să plătească redevența la nivelul din hotărârea 88 și că-i obligă să semneze acel act adițional. Dacă vom avea, putem discuta.

**Domnul Olariu Costel-Sorin**, consilier local: Nu înțeleg de ce trebuie să mergem în instanță atât timp cât ne putem prevala, vrem să-i somăm pe acești oameni să ne deie banii. Pentru că așa e corect. Dumneavoastră dacă aveți un bun și-l închiriați cuiva și nu vă plătește, îl dați în instanță sau îi strângeți mâna și îi spuneți la revedere?

**Domnul Toma Andrei-Codrin,** presedinte de ședință: Răspund eu pentru că după cum mi-ați spus mie, nu v-a făcut mama avocat, de asta nu ați înțeles.

**Domnul Pantazi Dumitru**, primarul municipiului Pașcani: Haideți să clarific eu problema aceasta. Noi am facturat redevența, am avut respinsă, ni s-a întors factura, suntem cu 88 în instanță, iar pentru faptul că ni s-a refuzat redevența am deschis acțiune cu obligația de a face pentru a ne face plata. Fiți convins, domnule Olariu, că sunt mult mai grijuliu decât dumneavoastră cât privește banii, cât privește publicul, domeniul public, fondurile bugetului local.

**Domnul Toma Andrei-Codrin,** presedinte de ședință: Mulțumesc.

**Domnul Olariu Costel-Sorin**, consilier local: Aș vrea să vă întreb dacă știți din ce dată e hotărârea 88 când s-a stabilit redevența la nivelul creditului BEI și când ați făcut acțiune în instanță pentru recuperarea acestor sume? Cât timp a trecut din momentul aprobării HCL 88 și până ați cerut în instanță? Ca unitate de timp, cam cât ar fi?

**Domnul Pantazi Dumitru**, primarul municipiului Pașcani: Nu-mi amintesc exact, pare-mi-se că în 2015, iar acțiunea în instanță a făcut-o ARSACIS. Hotărârea noi am dat-o, nu a fost contestată imediat de dânșii, au declanșat acțiune în instanță.

**Domnul Olariu Costel-Sorin**, consilier local: Eu mă refer la acțiunea de acum. Trebuia cu mult timp înainte să faceți acțiunea care ați făcut-o abia acum.

**Domnul Pantazi Dumitru**, primarul municipiului Pașcani: Asta e părerea dumneavoastră. Despre lege, dumneavoastră vă dați cu părerea. Noi am făcut demersuri atunci când am facturat și în momentul când s-a respins factura, am deschis acțiune cu obligația de a face. Deci, termenul de prescripție nu există. Dacă intervenea termenul de prescripție era o problemă. Fiind contract comercial, prescripția intervine la 3 ani.

**Domnul Olariu Costel-Sorin**, consilier local: Aveți dreptate că îmi dau cu părerea. Eu am cerut un punct de vedere doamnei viceprimar și am cerut să comunice și consiliului local, comisiilor, la care nu mi s-a răspuns. Am cerut ca răspunsul să fie prezentat sub forma unui raport chiar în cadrul acestei ședințe. Am cerut un punct de vedere. Aveți aceste puncte de vedere? Ne puteți lumina? Punct de vedere juridic.

**Doamna Nedelcu Gabriela**, viceprimarul municipiului Pașcani: Dumneavoastră ați trimis această hârtie, inclusiv mie, doamnei secretar, presei. E foarte frumos. Vă respect această problemă, veți primi un răspuns în termen, nu consider că ar exista o obligație din partea mea ca astăzi să vă dau un raport. Veți primi, pentru că această adresă normal că am trimis-o în compartimentele de specialitate să vă formulize un răspuns, veți primi acest răspuns în termenul legal.

**Domnul Olariu Costel-Sorin**, consilier local: Vreau să închei discuția, să spun colegilor că vreau să fac o plângere. Voiam să știu dacă trec și Consiliul local în această plângere.

*Se vorbește concomitent*.

**Domnul Pantazi Dumitru**, primarul municipiului Pașcani: Considerați că acesta e un climat de lucru pentru bunul mers al municipalității? Abordarea dumneavoastră considerați că e un climat de lucru constructiv care să ducă la succes, să ducă la realizări? Eu mă îndoiesc.

**Domnul Olariu Costel-Sorin**, consilier local: Eu aș fi vrut să am astăzi un răspuns la aceste hârtii.

**Domnul Pantazi Dumitru**, primarul municipiului Pașcani: V-am dat răspunsul acum.

**Domnul Olariu Costel-Sorin**, consilier local: Mi-ați dat răspuns la toate aceste puncte?

**Domnul Pantazi Dumitru**, primarul municipiului Pașcani: Închei cu dumneavoatră. Cum ați fost ales dumneavoastră, am fost ales și eu. Nu am nicio obligație să vă dau dumneavoastră răspuns.

**Doamna Nedelcu Gabriela**, viceprimarul municipiului Pașcani: Eu vreau să-I aduc aminte ce i-am spus domnului consilier și în comisie. Cum vă exprimați, mie îmi aduce a amenințare, că ne dați pe mâna DNA-ului. Este o preocupare personală de a dumneavoastră să faceți plângeri.Faceți domnule Olariu câte plângeri doriți, dar nu amenințați Consiliul local ca o formă de șantaj, că dacă noi nu vă votăm dumneavoastră acest proiect, ne scrieți pe listă la DNA. Mulțumesc.

**Domnul Pantazi Dumitru**, primarul municipiului Pașcani: Propun să vizeze DNA proiectele de hotărâre.

**Domnul Toma Andrei-Codrin,** presedinte de ședință: Domnule Pintilie, vă rog.

**Domnul Pintilie Marius-Nicolae**, consilier local: Am cerut în comisia economică, ni s-a explicat de către doamna secretar că deja UAT Pașcani reprezentată prin primarul municipiului și Consiliul local au făcut o … au intentat un proces. Întrebarea mea este tehnică acum. Da? Deci, nu pe fond. Pe fond, e în regulă, să zicem. Se spune UAT Pașcani reprezentată prin cele două entități, instituția primarului și instituția consiliului local. Noi nu am avut în consiliu local o astfel de hotărâre. Dacă era oportun să facem …

**Domnul Pantazi Dumitru**, primarul municipiului Pașcani: Poftim?

**Domnul Pintilie Marius-Nicolae**, consilier local: Pe fond s-a făcut, dar strict tehnic reprezentare e prin primar. OK. Consiliul local nu are o astfel de hotărâre în spate. Acum, dacă ar trebui, dacă nu ar trebui, întreb ca să fiu lămurit.

**Doamna Jitaru Irina**, secretarul municipiului Pașcani: Având în vedere existența hotărârii consiliului local nr. 88 din 30 iunie 2015, în care, repet, se vorbesște despre acel act adițional cu redevența și despre valoarea ei, am considerat că Consiliul local dorește ca aparatul de specialitate al primarului, ca executivul, să facă toate diligențele pentru a duce la îndeplinire această hotărâre. Inclusiv această cerere de chemare în judecată este în consens cu HCL 88, ca să putem obține ceea ce dumneavoastră ați decis. Nu cred că mai era necesară o hotărâre suplimentară.

**Domnul Pintilie Marius-Nicolae**, consilier local: Pe fond, consider că ați procedat corect.

**Domnul Pantazi Dumitru**, primarul municipiului Pașcani: Domnule Pintilie, există un contract de prestări de servicii. Contractul de delegare prin care am delegat serviciul este un contract comercial. Atât timp cât există acest contract comercial, atribuțiile noastre sunt să intervenim administrativ și juridic pentru recuperarea debitelor pe care le avem de încasat. Atunci, venim cu fiecare debit pe care îl avem în Consiliul local să vă întrebăm dacă acționăm în instanță sau nu? Nu am înțeles.

**Domnul Pintilie Marius-Nicolae**, consilier local: Vreau să mă exprim poate mai bine. Eu, pe fond, sunt de acord cu dumneavoastră că ați procedat bine. Ca să fie clar. Eu sunt de acord cu dumneavoastră, demersul respectiv este corect. Este corect, pe fond nu discut. Eu întreb doar tehnic, formularea reprezentată de Consiliul Local … UAT Pașcani este reprezentată de primar și este un contract în derulare, cum spuneți dumneavoastră… Sunt de acord cu demersul pe fond, nu critic demersul, e corect. Dar din punct de vedere juridic, tehnic, Consiliul local nu are … nu există o astfel de hotărâre.

**Domnul Ursu Dumitru-Leonard**, consilier local: L-am împuternicit pe primar să ne reprezinte în relația cu Apavital.

 **Domnul Pintilie Marius-Nicolae**, consilier local: Dacă aveam o astfel de hotărâre …

**Domnul Toma Andrei-Codrin,** presedinte de ședință: Doamna Nedelcu reprezintă Consiliul local.

**Domnul Pintilie Marius-Nicolae**, consilier local: Bine, ok, m-am lămurit. Eu am întrebat, nu critic acțiunea în sine, sunt de acord cu ea. Era acolo scris și Consiliul local și neavând un document sau dacă avem, e în regulă.

**Domnul Toma Andrei-Codrin,** presedinte de ședință: Având în vedere că au fost discuții aprinse cu domnul inițiator, am uitat să cer avizele comisiilor. Cer acuma.

**Domnul Haldan Vasile,** consilier local: Economic, nefavorabil.

**Domnul Ursu Dumitru-Leonard,** consilier local: Juridic, nefavorabil.

**Domnul Bodoașcă Mihai-Claudiu,** consilier local: Urbanism, nefavorabil, 2 la 2.

**Domnul Toma Andrei-Codrin,** presedinte de ședință: Supun la vot proiectul. Cine este pentru? Abțineri? Împotrivă?

**Pentru: 7**

Abțineri: 0

 Împotrivă: 10

Proiectul nu a trecut. Proiectul nr. 13:

**13. PROIECT DE HOTĂRÂRE privind modificarea și completarea structurii organizatorice a Spitalului Municipal de Urgență Pașcani**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Dacă sunt discuții pe acest proiect? Dacă nu, supun la vot. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. Proiectul nr. 14:

**14. PROIECT DE HOTĂRÂRE privind aprobarea organigramei și a statului de funcții ale Spitalului Municipal de Urgență Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Doamna Perțu Liliana**, consilier local: Învățământ, aviz favorabil.

**Domnul Bodoașcă Mihai-Claudiu,** consilier local: O întrebare?

**Domnul Toma Andrei-Codrin,** presedinte de ședință: Poftim, vă rog, domnul Bodoașcă.

**Domnul Bodoașcă Mihai-Claudiu,** consilier local: Am ajuns la statul de funcții la Spital, la capitolul personal TESA, vreau să mă lămuresc pe două poziții, referent de specialitate I, aprobat 4, încadrat 5, referent de specialitate II, aprobat 3, încadrat 4, singurele care sunt cu minus.

**Doamna Perțu Liliana**, consilier local: Am pus și eu întrebarea și mi s-a spus că e o greșeală de soft, sunt 5 posturi aprobate, 4 încadrate și 1 post vacant, care urmează să fie scos la concurs.

**Domnul Bodoașcă Mihai-Claudiu,** consilier local: Invers, da?

**Doamna Perțu Liliana**, consilier local: A fost o eroare, m-am interesat.

**Domnul Bodoașcă Mihai-Claudiu,** consilier local: Să facem un amendament. Sau nu se poate face?

**Domnul Toma Andrei-Codrin,** presedinte de ședință: Normal trebuie o rectificare de …

**Doamna Jitaru Irina**, secretarul municipiului Pașcani: Se poate face.

**Doamna Perțu Liliana**, consilier local: M-am interesat, a fost o greșeală de soft, 5 posturi aprobate, 4 ocupate.

**Domnul Toma Andrei-Codrin,** presedinte de ședință: Doamna Perțu, unde să modificăm?

**Domnul Bodoașcă Mihai-Claudiu,** consilier local: Haideți că vă spun eu. A2.9 – personal TESA, la poziția 5 în loc de referent de specialitate I acum sunt încadrați 5, aprobați 4 și trebuie invers: aprobați 5, încadrați 4, disponibil 1. Da? La poziția 6, referent de specialitate II, o să apară aprobat 4, încadrat 3, 1 vacant. Da? Asta e.

**Domnul Toma Andrei-Codrin,** presedinte de ședință: Cine scrie acum? Noi?

**Doamna Jitaru Irina**, secretarul municipiului Pașcani: Transmitem la spital și o să modifice. Votați amendamentul.

**Domnul Toma Andrei-Codrin,** presedinte de ședință: Votăm amendamentul în sensul indicat de domnul Bodoașcă și doamna Perțu, sunt modificările de la subcapitolul cu personalul TESA. Mai spuneți o dată, vă rog.

**Domnul Bodoașcă Mihai-Claudiu,** consilier local: Subcapitolul A2.9, poziția 5, referent de specialitate I, aprobat 5, încadrat 4, post vacant 1, așa trebuie să apară. Referent de specialitate II, aprobat 4, încadrat 3, post vacant 1. Așa va trebui să apară.

**Domnul Toma Andrei-Codrin,** presedinte de ședință: Supun la vot proiectul cu modificările. Ar trebui să vină cineva cu modificările și atunci era altfel.

**Doamna Perțu Liliana**, consilier local: Va da pe mail.

**Domnul Toma Andrei-Codrin,** presedinte de ședință: Pe mail nu înseamnă că am văzut-o și noi. Votăm amendamentul cum a fost precizat de două ori de domnul Bodoașcă și doamna Perțu. Cine este pentru? Abțineri? Împotrivă?

**Pentru: 16**

 Împotrivă: 1

Abțineri: 0

Supun la vot proiectul așa cum a fost modificat prin amendament. Cine este pentru? Abțineri? Împotrivă?

**Pentru: 16**

 Împotrivă: 1

Abțineri: 0

**Domnul Olariu Costel-Sorin, consilier local:** Mi se părea corect și legal ca inițiatorul să facă amendamentul. Acuma … Nu-mi dau cu părerea.

*Se vorbește concomitent.*

**Domnul Toma Andrei-Codrin,** presedinte de ședință: Supun la vot proiectul. Pardon, proiectul a trecut. Proiectul nr. 15:

*Se vorbește concomitent*.

**Domnul Toma Andrei-Codrin,** presedinte de ședință: Proiectul nr. 15:

**15. PROIECT DE HOTĂRÂRE privind transformarea unei funcții contractuale de execuție vacante de muncitor necalificat din cadrul Cantinei de Ajutor Social Pașcani**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local: Economic, favorabil.

**Domnul Ursu Dumitru-Leonard,** consilier local: Juridic, favorabil.

**Domnul Toma Andrei-Codrin,** presedinte de ședință: Învățământul nu a avut aviz?

**Doamna Perțu Liliana, consilier local**: Nu.

**Domnul Toma Andrei-Codrin,** presedinte de ședință: Domnul Bodoașcă, vă rog.

**Domnul Bodoașcă Mihai-Claudiu,** consilier local: Domnule președinte, am văzut referatul, se propune transformarea unui post de muncitor necalificat în economist la spital, pardon, la Cantina de Ajutor Social. Ieri am primit un amendament în care vor să transforme postul, s-au răzgândit, în economist, gradul I, cu studii superioare. Domnul de la cantină nu este aici? Sunteți bun… Dumneavoastră, până acuma, cine v-a ținut contabilitatea? Domnul Buhăiescu ținea până acum. Acum credeți că avem nevoie de un specialist cu normă întreagă. Aici voiam să fac un amendament. Nu cred că vă trebuie 1 economist cu normă întreagă acolo. Am aprobat anul trecut la Clubul Sportiv 1 economist cu jumătate de normă, cred că ar putea veni aici 1 economist cu jumătate de normă, să facem un singur economist pentru amândouă subunități. Nu văd eu, iar o să mă certe domnul Prodan, eu nu văd justificarea unui post întreg cu 8 ore aici, la Cantina de Ajutor Social, mai ales că până acuma l-ați avut cu 4 ore. Da?

**Domnul Spătariu Cornel-Neculai**, șef birou Cantina de Ajutor Social: Am avut o doamna care era cu normă întreagă.

**Domnul Bodoașcă Mihai-Claudiu,** consilier local: Credeți că se justifică dacă se va descurca cu 4 ore?

**Domnul Spătariu Cornel-Neculai**, șef birou Cantina de Ajutor Social: S-o modificat, s-o…

*Se vorbește concomitent.*

**Domnul Bodoașcă Mihai-Claudiu,** consilier local: Nu vreau să se interpreteze că nu doresc. Dacă e în regulă…

**Domnul Pantazi Dumitru**, primarul municipiului Pașcani: Clubul Sportiv are pe cineva?

**Domnul Bodoașcă Mihai-Claudiu,** consilier local: Are acolo pe domnul Buhăiescu cu 4 ore. Face și 4 ore aici și are o normă întreagă. Și daca face și 8 ore la liceu, s-ar putea să facă și 24 de ore.

**Doamna Nedelcu Gabriela**, viceprimarul municipiului pașcani: Nu vă raportați la persoană.

*Se vorbește concomitent.*

**Domnul Toma Andrei-Codrin,** presedinte de ședință: Haideți să revenim cu amendamentul.

**Domnul Bodoașcă Mihai-Claudiu,** consilier local: Cu amendamentul la proiectul de hotărâre, îmi cer scuze, prima dată a venit proiectul incomplet, au rectificat luni. Spune: Se aprobă transformarea unei funcții contractuale de execuție vacante de muncitor necalificat în inspector de specialitate (economist) gradul I, cu studii superioare, cu 4 ore. Deci să lămurim asta.

**Doamna Jitaru Irina**, secretarul municipiului Pașcani: Deci sunt 2 amendamente.

**Domnul Bodoașcă Mihai-Claudiu,** consilier local: Se aprobă transformarea unei funcții contractuale de execuție vacante de muncitor necalificat în inspector de specialitate (economist) gradul I, cu studii superioare, grad debutant, din cadrul Cantinei de Ajutor Social Pașcani, cu jumătate de normă. 4 ore. Atât să facă.

*Se vorbește concomitent.*

**Domnul Rîznic Andrei-Marius**, consilier local: Ei nu vor economist gradul I, cu studii superioare cu 4 ore.

**Domnul Pantazi Dumitru**, primarul municipiului Pașcani: Și ăla superior, credeți că vine pentru 4 ore?

Se *vorbește concomitent.*

**Domnul Toma Andrei-Codrin,** presedinte de ședință: Domnul Rîznic, vă rog.

**Domnul Rîznic Andrei-Marius**, consilier local: Ar trebui făcut un amendament în care funcția de muncitor necalificat cu normă întreagă să fie transformat într-o funcție de muncitor necalificat cu jumătate de normă, și abia după aia să fie transformată în funcția de economist. Trebuie prima oară asta făcut și după aia cealaltă.

**Domnul Pintilie Marius-Nicolae**, consilier local: Eu consider că este greu de angajat într-adevăr, să vină cineva acolo, dar dacă noi obligăm acea persoană să vină cu 8 ore, nu știu ce salariu putem să oferim noi. Poate e mai avantajos să fie la 4 ore, el să aibă posibilitatea să lucreze undeva cu 8 ore și completează cu celelalte 4. Pentru că nu știu dacă salariile de la cantină… Vă rog să priviți acest amendament ca o soluție: el să aibă un loc de muncă în altă parte 4 ore, plătit, și să poată completa 4 ore la Cantina social, să ducă mai departe ce avem noi acolo. 8 sau 4, evaluați dumneavoastră cum considerați. Mulțumesc.

**Domnul Pantazi Dumitru**, primarul municipiului Pașcani: Să amânăm proiectul ăsta, să mai studiem, să fundamentăm.

**Domnul Toma Andrei-Codrin,** presedinte de ședință: Să facem așa, pe genunchi, pe bucățele.

**Domnul Pantazi Dumitru**, primarul municipiului Pașcani: Eu propun să-l amânăm pentru o ședință ulterioară și să clarificăm problema.

**Domnul Toma Andrei-Codrin,** presedinte de ședință: Domnul Pintilie, vă rog.

**Domnul Pintilie Marius-Nicolae**, consilier local: Dacă se poate, până acum s-a făcut o evidență contabilă, se poate vedea stict, eu știu, câte recepții sunt de făcut, câte articole contabile, care este volumul de muncă …

 Se *vorbește concomitent.*

**Domnul Pintilie Marius-Nicolae**, consilier local: Probabil pentru data viitoare o să aveți mai multe informații.

**Domnul Pantazi Dumitru**, primarul municipiului Pașcani: Eu propun să-l amânăm pentru ședința următoare, oricum trebuie clarificată problema acolo, să-l amînăm pentru ședința următoare.

**Domnul Toma Andrei-Codrin,** presedinte de ședință: Supun la vot amânarea proiectului. Cine este pentru?

**Pentru: 17**

 Abțineri: 0

**Împotrivă: 0**

Unanimitate. Proiectul nr. 16:

**16. PROIECT DE HOTĂRÂRE privind aprobarea Bugetului de venituri și cheltuieli al Creșei Nr. 1 Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Dacă sunt întrebări? Dacă nu sunt, supun la vot proiectul. Cine este pentru?

**Pentru: 17**

Abțineri: 0

 Împotrivă: 0

Proiectul a trecut. Proiectul nr. 17:

**17. PROIECT DE HOTĂRÂRE privind aprobarea Bugetului de venituri si cheltuieli al Cantinei de Ajutor Social Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Discuții? Întrebări? Dacă nu sunt, supun la vot proiectul. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. Proiectul nr. 18:

**18. PROIECT DE HOTĂRÂRE privind aprobarea Bugetului de venituri și cheltuieli și a Programului obiectivelor de investiții ale Spitalului Municipal de Urgență Pașcani pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Doamna Perțu Liliana**, consilier local: Învățământ, aviz favorabil.

**Domnul Bodoașcă Mihai-Claudiu,** consilier local: Urbanism, favorabil.

**Domnul Toma Andrei-Codrin,** presedinte de ședință: Dacă sunt discuții? Poftim domnul Bodoașcă.

**Domnul Bodoașcă Mihai-Claudiu,** consilier local: Nu mă pot abține. Am fost învățați până acuma ca la spital să fie cu o disciplină financiară. Spitalul ne-a învățat ca de fiecare dată să vină cu excedent financiar. La noi, la Consiliul local, nu a venit pentru bani. Vreau să atrag atenția, să-mi exprim îngrijorarea că anul acesta, bănuiesc că este legal, se finanțează cheltuielile de funcționare cu excedentul de anul trecut. Deci, asta înseamnă că undeva nu se încasează atât de multe venituri cât sunt cheltuielile, dacă se iau din excedent pentru funcționare și nu pentru investiții, cum face la bugetul local.

**Doamna Lăbonțu Angelica**, director economic la Primăria municipiului Pașcani: Dacă îmi permiteți, este singura excepție legală conform căreia spitalele pot folosi excedentul și pentru finanțarea cheltuielilor de funcționare. De altminteri, a fost acum 2 ani și o instrucțiune care a permis și autorităților locale ca o parte din excedent să fie utilizat pe funcționare. Sunt chestiuni care apar incidental, dar în cadrul spitalelor să știți că doar în cazul lor, excedentul este partea care finanțează în egală măsură sau, pot să spun, cu precădere, partea de funcționare și partea de dezvoltare. Noi, autoritatea locală avem obligația cel puțin legală, până la acest moment, să venim cu partea noastră de contribuție pe dezvoltare. Aici este absolut perfect legal, nu e nicio problemă.

**Domnul Bodoașcă Mihai-Claudiu,** consilier local: Nu mi-am exprimat îngrijorarea că nu-i legal.

**Doamna Lăbonțu Angelica**, director economic la Primăria municipiului Pașcani: În fiecare an a fost așa. În fiecare an, așa a fost Este un lucru de laudă că spitalul are un management foarte bun, reușește să realizeze excedent, atfel încăt până la încheierea contractului cu Casa de sănătate ei să reușească să-și subvenționeze activitatea și să nu intre în colaps al plăților, al achizițiilor, ș.a.m.d. Este în regulă.

**Domnul Bodoașcă Mihai-Claudiu,** consilier local: E un semnal pe viitor. Dacă ne uităm la cheltuieli de funcționare, pentru iluminat, încălzit și forțe motrice au fost bugetați 1 milion 30 mii, cred, s-au cheltuit 1 milion 1 sută 48 mii, iar anul ăsta s-au bugetat 900 mii, în situația în care știm cu toții că prețul la gaz, la energie va crește, nu va scădea.

 **Domnul Toma Andrei-Codrin,** presedinte de ședință: Au schimbat operatorul.

 **Domnul Bodoașcă Mihai-Claudiu,** consilier local: Nu, că e RAGCL-ul.

**Doamna Perțu Liliana**, consilier local: RAGCL, parțial.

**Domnul Bodoașcă Mihai-Claudiu,** consilier local: Asta vroiam să zic. Dacă anul trecut am cheltuit 1, 1 milioane și anul ăsta prind 900 mii, pierdem 200 mii. Sperăm să facem economii, că dacă venim la bugetul local, o să ajungem acolo și o să vedem că nu prea sunt bani. O rugăminte, să vă continuați activitatea cum ne-ați învățat, fără să cereți bani de la bugetul local.

**Doamna Perțu Liliana**, consilier local: Dacă ași observant avem și bani de la bugetul local pentru investiții.

**Domnul Bodoașcă Mihai-Claudiu,** consilier local: Pentru investiții da, nu pentru funcționare.

**Domnul Toma Andrei-Codrin,** presedinte de ședință: Dacă mai sunt alte discuții? Dacă nu, cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. Proiectul nr. 19:

**19. PROIECT DE HOTĂRÂRE privind aprobarea Bugetului Integral Venituri Proprii (sursa F) al instituțiilor și a Listei de investiții pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Discuții? Întrebări? Dacă nu sunt, supun la vot proiectul. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. Proiectul nr. 20:

**20. PROIECT DE HOTĂRÂRE privind aprobarea Bugetului de venituri și cheltuieli al Clubului Sportiv Municipal Pașcani pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil, 2 la 1.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Mulțumesc. Discuții? Domnule Pintilie, vă rog.

**Domnul Pintilie Marius-Nicolae**, consilier local: Suntem de acord în principiu. Avem o singură obiecțiune la bugetul CSM-ului, am exprimat-o și ieri în comisiile reunite. Știm că se face sport de masă la CSM, știm că sunt foarte mulți copii care își desfășoară activitatea acolo, și adulți, considerăm că se lucrează destul de bine, dar totuși avem o obiecțiune. Noi considerăm că acele cheltuieli cu echipa în liga a III-a și mă refer, nu neapărat, la funcționarea ei, ci la plata care se face către acei jucători, care joacă în liga a III-a, să fie redirecționată către alte activități pe care le aveți dumneavoastră.

**Doamna Nedelcu** **Gabriela**, viceprimarul municipiului Pașcani: Desființarea?

**Domnul Pintilie Marius-Nicolae**, consilier local: Nu am zis nimic de desființarea echipei din liga a III-a. Putem să jucăm în liga a III-a.

**Domnul Pantazi Dumitru**, primarul municipiului Pașcani: Sponsor. Sponsor puteți fi și dumneavoastră.

**Domnul Pintilie Marius-Nicolae**, consilier local: Termin imediat, domnule primar. Și cât puneți dumneavoastră, pun și eu.

**Domnul Pantazi Dumitru**, primarul municipiului Pașcani: Nu mă puteți obliga.

**Domnul Pintilie Marius-Nicolae**, consilier local: Nu, nu, doamne ferește. Dumneavoastră m-ați provocat cu subiectul sponsorizare, eu răspund. Acesta este punctul nostru de vedere. Considerăm că activitatea trebuie acolo concentrată pe sportul de masă, cât se poate de mult. Și în rest, cum v-am spus, apreciez munca care o faceți acolo, n-am nimic de obiectat, dar ne păstrăm acest punct de vedere, m-am consultat cu colegii mei liberali și de aceea o să ne abținem la vot astăzi. Mulțumesc.

**Domnul Bodoașcă Mihai-Claudiu,** consilier local: Domnule președinte, prima dată o să întreb de inadvertența între ce ați scris dumneavoastră la cheltuielile de personal de 380 mii și ce a aprobat consiliul de administrație 312 mii. Da? Consiliul de administrație a aprobat cheltuieli de personal de 312 mii, dumneavoastră ați cerut 380 mii lei. E o diferență de …?

**Domnul Mandric Bogdănel**, director Club Sportiv Municipal: Nu e nicio diferență, doar dacă s-a strecurat o greșeală.

**Domnul Bodoașcă Mihai-Claudiu,** consilier local: Dumneavoastră ați semnat aici.

**Domnul Mandric Bogdănel**, director Club Sportiv Municipal: 312 mii e suma.

**Domnul Bodoașcă Mihai-Claudiu,** consilier local: Dumneavoastră ați cerut 380 mii. S-au aprobat în buget 312 și dumnealui a cerut 380 mii. Vreau să văd dacă sunt finanțate până la sfârșit de an.

**Domnul Pantazi Dumitru**, primarul municipiului Pașcani: El poată să ceară cât dorește.

**Domnul Bodoașcă Mihai-Claudiu,** consilier local: O să vă mai adresez o întrebare. Aveți 13 posturi. Dacă puteți să ne spuneți, în ce constau aceste posturi?

**Domnul Mandric Bogdănel**, director Club Sportiv Municipal: Acele posturi nu se referă strict la acelea care sunt pentru activitatea sportivă, în aceste posturi sunt incluse și cele de administrare. Aducem în discuții administratorul, oamenii de întreținere a bazei sportive.

**Domnul Bodoașcă Mihai-Claudiu,** consilier local: Puteți să ne spuneți: avem 5 bucătari, 6 …

**Domnul Mandric Bogdănel**, director Club Sportiv Municipal: Avem un singur bucătar, 1 administrator, 1 director, 1 maistru, 2 care se ocupă de întreținerea bazei și a sălilor de sport. Avem 2 oameni pentru sala de sport care răspund strict de sala de acolo, avem unul care se ocupă de sala de la Sadoveanu, care au programul destul de încărcat.

**Doamna Nedelcu** **Gabriela**, viceprimarul municipiului Pașcani: Organigramele instituțiilor din subordine vor fi votate în ședința de luna viitoare, probabil. Trebuia să-i fi cerut domnului director să vină cu organigrama în comisie. Nu știu de ce începem să numărăm posturile la instituțiile din subordine.

**Domnul Bodoașcă Mihai-Claudiu,** consilier local: Bugetul e făcut evaziv. Eu întreb ca să mă lămuresc. Câți bani alocați pentru fiecare echipă? Am înțeles că aveți pentru fotbal 120 mii. Este inclusă și hrana?

**Domnul Mandric Bogdănel**, director Club Sportiv Municipal: Numai pentru cheltuieli de organizare.

**Domnul Bodoașcă Mihai-Claudiu,** consilier local: Și cu tot cu hrană pentru fotbal?

**Domnul Mandric Bogdănel**, director Club Sportiv Municipal: Hrana e pentru toti sportivii, nu numai pentru fotbalul.

**Domnul Bodoașcă Mihai-Claudiu,** consilier local: Deci primesc hrană toți sportivii?

**Domnul Mandric Bogdănel**, director Club Sportiv Municipal: Da.

**Domnul Bodoașcă Mihai-Claudiu,** consilier local: Bine. Aș fi vrut cât e alocat pe fiecare segment …

**Domnul Mandric Bogdănel**, director Club Sportiv Municipal: Dați-mi o secție și vă spun cât are alocat de către Consiliul de administrație, la propunerea reprezentanților secțiilor respective.

**Domnul Bodoașcă Mihai-Claudiu,** consilier local: Era bine dacă era scris ca să ne lămurim. Încă o întrebare: cine vă face dumneavoastră un audit financiar? Aveți comisie de cenzori? Ați zis că nu trebuie.

**Domnul Mandric Bogdănel**, director Club Sportiv Municipal: Dumneavoastră ați mai ridicat o dată problema asta. Nu știu dacă trebuie să dau eu răspunsul în legătură cu comisia de cenzori.

**Domnul Pantazi Dumitru**, primarul municipiului Pașcani: Auditul primăriei.

**Domnul Bodoașcă Mihai-Claudiu,** consilier local: Când ați avut ultima oară audit financiar?

**Domnul Mandric Bogdănel**, director Club Sportiv Municipal: N-am avut.

**Domnul Bodoașcă Mihai-Claudiu,** consilier local: Niciodată?

**Domnul Mandric Bogdănel**, director Club Sportiv Municipal: Curtea de conturi vine și ne verifică, când verifică și primăria.

**Domnul Bodoașcă Mihai-Claudiu,** consilier local: A rămas ca anul ăsta să vină Curtea de conturi. Mulțumesc.

**Domnul Toma Andrei-Codrin,** presedinte de ședință: Alte întrebări? Supun la vot. Cine este pentru? Abțineri? Împotrivă?

**Pentru: 12**

Abțineri: 5

 Împotrivă: 0

 Proiectul a trecut. 21:

**21. PROIECT DE HOTĂRÂRE privind aprobarea Bugetului de venituri și cheltuieli al Casei de Cultură “Mihail Sadoveanu” Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil cu o solicitare din partea doamnei consilier Spiridon să avem programul de activități pentru anul 2017, pe care îl avem pe masă.

**Domnul Toma Andrei-Codrin,** presedinte de ședință: Doamna Spiridon?

**Doamna Spiridon Mihaela-Iulia**, consilier local: Vreau să menționez că am solicitat și regulamentul instituției, ca să vedem care sunt atribuțiile nostre, ale celor care reprezentăm Consiliul local în aceste consilii de administrație și am găsit aici, la articolul 7, bănuiam că e vorba de așa ceva, că consiliul de administrație trebuie să avizeze proiectul programului anual de activitate, pe care îl avem aici, și strategia de dezvoltare. Această strategie de dezvoltare este inclusă în planul de management, pe care l-am solicitat și ieri. Consider că o dată ce obiectul de activitate al instituției se referă la activități culturale, trebuie să avem la dispoziție și acest plan de management, să vedem dacă sunt în concordanță aceste activități cu cele din planul de management.

**Doamna Calistru Daniela**, director la Casa de Cultură Mihail Sadoveanu Pașcani: Vă înmânez 1 exemplar din planul de management și solicit personalului care se ocupă de mentenanța site-ului să ridice acest plan pe site. Legat de planul de management, conform legislației culturale, persoana care câștigă un concurs și este numit manager, nu este obligată ca acest plan de management să-l pună public. Drept dovadă, aș vrea să vă uitați că sunt case de cultură în țară care au site propriu și nu au acest plan de management pe site, casa de cultura din Iasi, dar se poate verifica. Nu este nicio solicitare din partea dumneavoastră doamnă consilier, am verificat, la noi la instituție.

**Doamna Spiridon Mihaela-Iulia**, consilier local: Este o solicitare depusă la primărie, nu la dumneavoastră.

**Doamna Nedelcu** **Gabriela**, viceprimarul municipiului Pașcani: Ați spus o dată. Nu am auzit. Când e depusă?

**Doamna Spiridon Mihaela-Iulia**, consilier local: Nu am spus data, am zis că e o solicitare depusă la primărie.

**Doamna Nedelcu** **Gabriela**, viceprimarul municipiului Pașcani: A dumneavoastră personal?

**Doamna Spiridon Mihaela-Iulia**, consilier local: Nu. Am spus că e o solicitare, nu că am solicitat eu personal. Și nu am solicitat să fie făcute publice, ci să avem noi acces la ele ca să știm când …

**Doamna Nedelcu** **Gabriela**, viceprimarul municipiului Pașcani: Doamna consilier este membru în consiliul de administrație al Casei de Cultură și acolo ați fi putut să rezolvați mult mai elegant, să nu pierdem timpul în Consiliul local. Planul de management este planul cu care doamna a câștigat concursul, este un instrument de lucru, o misiune care se poate modifica în orice moment. Are stabilite niște obiective si acțiuni, dar permanent se poate revizui. Cum să stăm să citim acum un plan de management? Știu că aveți o nemulțumire personal vizavi de planul de management al doamnei director în funcție, dar asta nu trebuie să se rasfrângă asupra bugetului Casei de Cultură.

**Doamna Spiridon Mihaela-Iulia**, consilier local: Îmi cer scuze. Nu am o nemulțumire personală, aceasta e doar o interpretare. Dacă aveam o nemulțumire personală votam împotrivă în momentul în care mi s-au pus în ședința consiliului de administrație un morman de hârtii în față să le votez, fără să am timp să le studiez. Din octombrie și până acum nu am primit pe mail ordine de zi, documente, regulamentul solicitat din octombrie. L-am primit ieri pe mail. Dacă aș fi fost împotrivă sau aș fi avut ceva personal cu doamna director, aș fi fost împotrivă clar, n-aș fi dat aviz favorabil. Am dat aviz favorabil, dar am solicitat niște documente în plus. Atâta tot.

**Domnul Toma Andrei-Codrin,** presedinte de ședință: Mulțumesc. Ce ține de CA-ul de acolo, rezolvați-le dumneavoatră acolo. Nu știu dacă putem să vă ajutăm noi într-un fel.

**Doamna Spiridon Mihaela-Iulia**, consilier local: Am înțeles, dar nu vreau să se interpreteze.

**Domnul Toma Andrei-Codrin,** presedinte de ședință: Am înțeles.

**Domnul Haldan Vasile**, consilier local: Vreau să amintesc tuturor că membrii consiliilor de administrație au acces la toate documentele, inclusiv la regulamentul de organizare și funcționare al instituției și pot fi studiate în cadrul consiliilor respective de administrație.

**Domnul Toma Andrei-Codrin,** presedinte de ședință: Mai sunt de cerut lămuriri sau alte întrebări? Supun la vot. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. 22:

**22. PROIECT DE HOTĂRÂRE privind aprobarea Bugetului de venituri și cheltuieli al Bibliotecii Municipale Pașcani pentru anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Mulțumesc. Discuții? Întrebări? Nu sunt. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. 23:

**23***.* **PROIECT DE HOTĂRÂRE privind aprobarea Bugetului centralizat al instituțiilor și activităților finanțate din venituri proprii și subventii pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Mulțumesc. Discuții? Întrebări? Nu sunt. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. 24:

**24. PROIECT DE HOTĂRÂRE privind aprobarea Bugetului de venituri și cheltuieli pentru organizarea, administrarea și exploatarea pajiștilor pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Domnul Toma Andrei-Codrin,** presedinte de ședință: Mulțumesc. Discuții?

**Domnul Bodoașcă Mihai-Claudiu,** consilier local: Am spus și ieri, când se vor facea acele cheltuieli care acuma… o să aprobăm comisia, care o să stabilească cheltuielile ce se vor face pentru pajiști… Cine stabilește cum se vor face cheltuielile?

**Domnul Pintilie Marius-Nicolae**, consilier local: Domnul primar.

*Se vorbește concomitent.*

**Domnul Bodoașcă Mihai-Claudiu,** consilier local: Atunci spuneți dumneavoastră.

*Se vorbește concomitent.*

**Domnul Bodoașcă Mihai-Claudiu,** consilier local: Acei 131 de mii.

**Domnul Pantazi Dumitru**, primarul municipiului Pașcani: Am spus că trebuie să facem acel amenajament pastoral până în 2018, să-l rezolvăm. Acolo va trebui să cheltuim bani și pentru alte investiții, care se vor face pentru pășuni.

**Domnul Bodoașcă Mihai-Claudiu,** consilier local: Vom avea și noi știință.

**Domnul Pantazi Dumitru**, primarul municipiului Pașcani: Aveți posibilitatea când prezentăm execuția bugetară să vedeți la leuț pe ce se cheltuie banii.

**Domnul Bodoașcă Mihai-Claudiu,** consilier local: Când se prezintă execuția?

**Domnul Pantazi Dumitru**, primarul municipiului Pașcani: Deocamdată facem prognoze.

**Domnul Zanet Gică**, administrator public: Trimestrial.

**Domnul Bodoașcă Mihai-Claudiu,** consilier local: Pe anul trecut.

**Doamna Lăbonțu Angelica**, director economic la Primăria municipiului Pașcani: Pe anul trecut până la 31 mai.

**Domnul Pantazi Dumitru**, primarul municipiului Pașcani: Am prezentat-o în decembrie pe 2016.

**Doamna Lăbonțu Angelica**, director economic la Primăria municipiului Pașcani: Pentru execuția din 2016, trimestrial am venit în fața dumneavoastră, inclusiv pentru trimestrul IV a fost aprobat în decembrie, dar cu mențiunea că a fost parțial, așa spune legea. Termenul maxim pe care il spune legea 273 este până la 31 mai. Eu pot să vin și luna următoare, nu este niciun fel de problemă, dar dumneavoastră secvențial în fiecare trimestru ați avut informații. Oricând dacă doriți ceva în mod special …

**Domnul Toma Andrei-Codrin,** presedinte de ședință: Mulțumesc. Dacă nu mai sunt întrebări, supun la vot. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. 25:

**26. PROIECT DE HOTĂRÂRE privind aprobarea Bugetului de venituri și cheltuieli al Serviciului Administrația Piețelor pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Mulțumesc. Discuții? Domnul Pintilie, vă rog.

**Domnul Pintilie Marius-Nicolae**, consilier local: Foarte scurt. Aștept cu mare interes proiectul de la piață. Aștept să se înceapă modernizarea pieței. Mă întâlnesc cu oamenii care mă întreabă: domnule ce facem? Si mi-e greu să găsesc o scuză, când am 1140 mii disponibil.

**Domnul Toma Andrei-Codrin,** presedinte de ședință: Mulțumesc.

**Domnul Bodoașcă Mihai-Claudiu,** consilier local: O clarificare pentru domnul șef. V-am întrebat de ce au crescut cu 50% cheltuielile cu salariile și mi-ați spus că vreți să angajați oameni. M-am uitat, organigrama e plină.

**Domnul Menegon Cristian-Dumitru**, șeful Serviciului Administrația Piețelor: Am un post liber. Am făcut hârtie către domnul primar, să mai suplimenteze cu încă un post.

**Domnul Bodoașcă Mihai-Claudiu,** consilier local: Suplimentar, da? De asta am vrut și organigrama când aprobăm bugetul.

**Domnul Toma Andrei-Codrin,** presedinte de ședință: Alte întrebări? Dacă nu sunt, supun la vot proiectul. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. 26:

1. **PROIECT DE HOTĂRÂRE privind aprobarea Bugetului centralizat al instituțiilor și activităților finanțate integral sau parțial din venituri proprii și a Programului obiectivelor de investiții pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Discuții? Dacă nu sunt, supun la vot proiectul. Cine este pentru?

**Pentru: 17**

Abțineri: 0

 Împotrivă: 0

Unanimitate. Proiectul a trecut. Luăm o pauză de 10 minute, dacă sunteți de acord.

*Se ia pauza între orele 12,07-12,17.*

*Se reia ședința la ora 12,17.*

**Domnul Toma Andrei-Codrin,** presedinte de ședință: Continuăm cu proiectul nr. 27:

**27. PROIECT DE HOTĂRÂRE privind aprobarea Bugetului local de venituri și cheltuieli și a Programului obiectivelor de investiții, cu finanțare de la bugetul local si alte surse de finantare al Municipiului Pașcani pe anul 2017**

*Inițiatorul proiectului de hotărâre - Primarul municipiului Pașcani*

Avizele comisiilor?

**Domnul Haldan Vasile,** consilier local**:** Economic, favorabil.

**Domnul Ursu Dumitru-Leonard,** consilier local**:** Juridic, favorabil.

**Domnul Bodoașcă Mihai-Claudiu,** consilier local: Urbanism, favorabil, 3 la 2.

**Doamna Perțu Liliana**, consilier local: Învățământ, aviz favorabil.

**Domnul Toma Andrei-Codrin,** presedinte de ședință: Discuții? Întrebări? Amendamente? Poftim doamna viceprimar.

**Doamna Nedelcu Gabriela**, viceprimarul municipiului Pașcani: Vreau să fac și eu un amendament: suplimentarea capitolului 67, respectiv sport, cultură, pentru trimestrul II cu suma de 60 mii, articolul bugetar 20.01.30 și aducem acești bani de la capitolul 70 – locuințe.

**Domnul Zanet Gică**, administrator public: pentru ziua de 1 Iunie.

**Doamna Nedelcu Gabriela**, viceprimarul municipiului Pașcani: Pentru ziua de 1 Iunie. Nu au fost prevăzuți inițial. Deci, tot articolul bugetal 20.01.30.

**Domnul Toma Andrei-Codrin,** presedinte de ședință: Vreți să vă fie prezentat bugetul?

**Domnul Pintilie Marius-Nicolae**, consilier local: Supuneți la vot acest amendament.

**Domnul Toma Andrei-Codrin,** presedinte de ședință: Cine este pentru? Abțineri? Împotrivă?

**Pentru: 14**

Abțineri: 0

 Împotrivă: 0

*Domnii consilieri Rîznic A.M și Dandu A.I. nu sunt în sală și nu votează. Domnul Olariu C.S nu votează.*

**Domnul Toma Andrei-Codrin,** presedinte de ședință: Domnule Olariu?

**Domnul Olariu Costel-Sorin,** consilier local: N-am voie să iau cuvântul. Nu votez. Dacă nu vă interesează părerea mea, ce rost are?

**Domnul Toma Andrei-Codrin,** presedinte de ședință: Vă asumați, domnule Olariu.

*Se vorbește concomitent.*

**Domnul Toma Andrei-Codrin,** presedinte de ședință: Fără participarea la vot a d-lui Răznic, d-lui Dandu și d-lui Olariu. Continuăm. Doriți să vă fie prezentat un sumar al bugetului? Ceva de genul ăsta? A fost în dezbatere publică, a fost prezentat. Alte discuții? Amendamente?

**Domnul Bodoașcă Mihai-Claudiu,** consilier local: Din partea grupului consilierilor PNL vreau să fac următoarele amendamente:

*Intră în sala dl. Rîznic și dl. Dandu.*

**Domnul Bodoașcă Mihai-Claudiu,** consilier local: Eu nu știu ca doamna pe capitole. La capitolul transporturi vrem să introducem, cum am spus și la dezbaterea publică, realizarea sensului giratoroiu permanent în intersecția str. Grădiniței cu Aerodrom – 25 mii lei.

**Doamna Nedelcu Gabriela**, viceprimarul municipiului Pașcani: Doamna Lăbonțu, se fac niște amendamente. Vreți să prindeți?

**Domnul Bodoașcă Mihai-Claudiu,** consilier local: Am vrea să introducem o sumă pentru amenajări parcări, dar tot la transporturi, bl. S1-3, V1-3, bl. C2, 30 mii lei.

* DALI str. Cuza Vodă, nu esplanada, strada de lângă, str. Cuza Vodă, bl. D1-D4, 25 mii lei;
* DALI și amenajare str. Moldovei. Dorim să eliminăm scuarul de la intrare în Pașcani până la semafoare;
* DALI reabilitare str. Grădiniței, de la spital până la Constructorul. Nu prin programul peticirea, ci cu DALI, frumos.
* La capitolul parcuri, din aia 500 mii sunt prea mulți pentru parcuri, după părerea mea, sunt mulți 5 miliarde, după părerea mea. Am vrea să trecem de la acest capitol, reamenajarea parcului de pe Kogălniceanu, ați promis și dumneavoastră, și noi. Și amenajarea parcului, un parc frumos, nu știu dacă îl știți, o suprafață, nu un parc frumos, lângă biserică, prin zona capelei, pe str. Grădinței, partea cealaltă. Este o suprafață mare, dar neamenajată, în partea cealaltă, vizavi de strada unde stă domnul Haldan.

**Domnul Haldan Vasile**, consilier local: Este și acum parc, sunt acolo niște bănci.

**Domnul Bodoașcă Mihai-Claudiu,**consilier local: E un loc uitat. Deci, reamenajare parc lângă biserica pe vechi, zona deal, str. Grădiniței. De la parcuri se iau pot lua bani din cei 500 mii, care sunt la acest capitol.

**Domnul Pantazi Dumitru**, primarul municipiului Pașcani: Oricum, banii prevăzuți pentru parcuri, vor fi cheltuiți pentru așa ceva.

**Domnul Bodoașcă Mihai-Claudiu,**consilier local: Acum ați pus acolo un singur parc.

**Doamna Nedelcu Gabriela**, viceprimarul municipiului Pașcani: N-ar fi mai bine să trecem parcuri și după aceea, funcție …

**Domnul Bodoașcă Mihai-Claudiu,**consilier local: Să fie organizat ca să știm care. Nu știu, v-am urmărit doamna viceprimar, dar nu am reușit să identific, o sumă pentru patinoar în iarnă, undeva la capitol sport … să prindem o sumă, în jur de …Eu am găsit patinoar cu 400 mii lei, să-l cumpărăm. Da? 100 și ceva de mii de euro. Este mult pentru Pașcani, dar se pot face parteneriate de astea publice-private, în care îi dăm locația și vine cineva și-l amenajează.

**Doamna Nedelcu Gabriela**, viceprimarul municipiului Pașcani: Eu, personal, am căutat împreună cu colegii mei să găsim acest patinoar, nu am găsit anul trecut acest partener, să vină în Pașcani, cu tot echipamentul, noi să-i punem la dispoziție terenul, cu anumite facilități, cu o coplată la curentul electric. Vă spun sincer, nu am găsit anul trecut. Am găsit doar furnizori care ne aduceau patinoarul și trebuia să administrăm noi absolut în integralitate, ceea ce ne-ar trebui un serviciu de la închiriat patine, la curățat zăpada … N-am putut pentru că n-avem capacitatea asta să o facem. Am să vorbesc anul ăsta din timp, chiar zilele astea mi-am propus, dar n-am mai reușit, să vorbesc cu furnizorul care a încheiat anul trecut la Târgu Neamț. Am vorbit anul trecut, dar nu avea decât 3 patinoare pentru care deja erau încheiate contracte, poate reușește să achiziționeze încă un patinoar și să practicăm sistemul, cum spuneți dumneavoastră, public-privat între noi și acea instituție. Este în intenția mea.

**Domnul Bodoașcă Mihai-Claudiu,**consilier local: Vrem să introducem la capitolul de studii, studiu de fezabilitate pentru amenajare luciu de apă și teren de sport de la Peștișorul. Stăm cu terenul de sport, cu spațiul ăla blocat de atâta timp, pentru recreere nu avem nimic pentru tineri. Am înțeles că nu aveți carte funciară. O să faceți carte funciară și să fie prevăzută o sumă pentru luciul de apă, care o să arate iarăși oribil după ce crește vegetația, insulița…

**Doamna Jitaru Irina**, secretarul municipiului Pașcani: Care este terenul de sport?

**Domnul Bodoașcă Mihai-Claudiu,**consilier local: Este în lateral, acuma cresc bălării, acolo unde a fost ștrandul. Acolo fusese un teren de … eu găsisem un teren de fotbal sintetic și așa nu au … Era în jur de 10 miii de euro, cu tot cu tribună și nocturnă. Pentru tineri, acolo să fi fost …

**Doamna Nedelcu Gabriela**, viceprimarul municipiului Pașcani: E mai mult, vă spun eu sigur. Și eu am lucrat pe un proiect pentru amenajare. E mai mult pentru că trebuie să vă gândiți la sistemul de drenaj, nu e numai covorul sintetic, trebuie și fățuit pe acolo. Costurile se ridică, ce făcusem eu un proeict, în jur de 60 de mii de euro, dar fără împrejmuire. Vă trebuie și iluminat, și …

**Domnul Bodoașcă Mihai-Claudiu,**consilier local: Ar trebui să avem în vedere și asta. Facem, mai întâi un studiu, care nu poate să coste mai mult de 10-15 mii de lei și apoi vedem cu finanțarea. Și acuma, colegii, mai aveți alte amendamente? Pentru a finanța toate acestea, așa cum am spus și în dezbaterea publică, să o luăm metodic. Avem hotărâre de Consiliu local. Sunt obligatorii, nu-i așa domnule primar? Avem hotărârea de consiliu local 172 care spune clar, am aprobat, trebuie să achiziționăm utilaje în sistem leasing. Da, e clar, nu trebuie să mai discutăm. Dacă vrem să punem în buget să achiziționăm acele utilaje și nu ajunge suma, ar trebui să anulăm această hotărâre 172. Avem hotărâre care spune că să cumpărăm prin leasing un autogreder, o basculantă, o mașină funcțională de curățenie stradală, cabină autoutilitară cu 5-6 locuri…

**Domnul Pantazi Dumitru**, primarul municipiului Pașcani: Duceți până la capăt ideea.

**Domnul Bodoașcă Mihai-Claudiu,**consilier local: Dacă aceste poziții din buget vor dispărea, se colectează 730 de mii.

**Domnul Pantazi Dumitru**, primarul municipiului Pașcani: Care o dispărut?

**Domnul Bodoașcă Mihai-Claudiu,**consilier local: Dacă achiziționăm utilajele pe care le vom în buget acuma… dacă le achiziționăm conform hotărârii consiliului local nr. 172/30.09.2016 în leasing…

**Domnul Zanet Gică,** administrator public: Ăla e avansul de 20%, chiar dacă le iei în leasing, trebuie să dai avans. Sunt avansurile.

**Domnul Rîznic Andrei-Marius**, consilier local: La autogreder, 250 mii e avansul?

**Domnul Zanet Gică,** administrator public: Nu știu exact sumele. În momentul licitației …

**Domnul Rîznic Andrei-Marius**, consilier local: Nu poate fi un autogreder 250 mii oricum ați da-o.

**Domnul Zanet Gică,** administrator public: E 800-900 mii din valorile estimate.

**Domnul Bodoașcă Mihai-Claudiu,**consilier local: Să înțelegem că aici aveți avansurile?

 **Domnul Zanet Gică,** administrator public: Acolo sunt avansurile pentru leasing, iar în urma licitației o să avem suma exactă.

*Se vorbește concomitent.*

**Domnul Bodoașcă Mihai-Claudiu,**consilier local: Acum ar trebui să diminuăm în proiect ca să avem bani pentru finanțare …

**Domnul Pantazi Dumitru**, primarul municipiului Pașcani: Mai aveți?

**Domnul Bodoașcă Mihai-Claudiu,**consilier local: Nu, atât.

**Domnul Pantazi Dumitru**, primarul municipiului Pașcani: Majoritatea sunt studii care vizează achiziții de studii și proiecte și 2-3 sunt achiziții de bunuri, servicii, sau eventual investiții. Le preluăm și, părerea mea, când o să avem rectificare, cu prioritate să le prevedem în buget. Iar aici, cum ați prevăzut pentru strada Grădiniței, trebuie proiect de la intrarea în Pașcani, așa cum am făcut cu celelalte străzi, de la intrare până la semafoare și eu m-am gândit să pregătim funcție de banii pe care-i prevedem, un proiect de la intrare dinspre Blăgești până la semafoare, pentru că în cel mult 2 ani de zile, strada aceasta o să devină impracticabilă, cum erau și celelalte. Avem studii de fezabilitate cu iluminatul public și am prevăzut cu prioritate pe această stradă iluminatul public. Avem în gândirea noastră astfel de proiecte. Eu sunt sigur că nu sunt singurele necesare pentru municipiul Pașcani, cu siguranță sunt multe, multe, multe, dar trebuie să ne încadrăm în banii pe care îi avem. Am depus la Ministerul Dezvoltării contractul și toată documentația, anexa 13, pentru finanțare pentru strada Gării. Dacă o să ne finanțeze cumva parțial din str. Gării, sigur o să rămână o rezervă de bani care poate fi redistribuită în alte obiective.

**Domnul Toma Andrei-Codrin,** presedinte de ședință: Domnul Rîznic, vă rog.

**Domnul Rîznic Andrei-Marius**, consilier local: Am să încep cu o propunere pentru alocarea unei sume, măcar pentru demararea proiectului, pentru amenajarea oborului. Avem spațiu atribuit de atâta timp, sunt cereri foarte multe de la persoane din suburbia, nu cred că e o investiții foarte mare și cred că ar trebui să demarăm și acest proiect. E o cerere foarte mare de la persoanele din suburbia, poate fi o sursă de venit și pentru o viață mai prosper pentru aceste persoane. Și, v-am zis, nu poate fi, nu-i o sumă foarte mare. Cât faci un cabinet, să împrejmuiești, nu cred că-s foarte mulți bani. Apoi, în perspectiva sărbătorilor de iarnă, să achiziționăm 4-6 căsuțe pentru comercianți, pentru orășel, pentru Crăciun. Apoi, discutasem și aici de mai multe ori împreună cu membrii consiliului despre angajarea unui economist și a unui jurist în aparatul de specialitate al Consiliului local. Am avut niște discuții cu niște persoane din comune din județul Iași, care au implementat proiecte de iluminat cu aceeași firmă cu care s-a discutat și aici, și cei de acolo plătesc totul în rate pe o perioadă destul de mare, între 10 și 15 ani. Deci nu ar trebui să facem un efort bugetar foarte mare într-un punct, ci am putea să-l întindem pe o perioadă mai mare, astfel încât să putem…

**Domnul Pantazi Dumitru**, primarul municipiului Pașcani: Procedura e în felul următor. Suntem în discuție cu E.ON-ul pentru preluarea acestor corpuri de iluminat, după care voi veni în Consiliul local cu indicatorii fiindcă avem proiectul, studiul de fezabilitate și atunci vom hotărâ ce facem și cum facem. Ori facem serviciu și scoatem serviciul la licitație, să vină firme care să investească în serviciul acesta de iluminat public, ori îl facem noi și-l dăm în administrare unui alt serviciu tot la licitație, sunt mai multe variante. Astăzi suntem în faza, am pregătit acest studiu de fezabilitate și discutăm cu E.ON-ul, din nou, pentru preluarea sau achiziționarea, o să vedem, nu cred că o să fie așa de generoși încăt să ne dea aceste corpuri de iluminat gratuit, conform legii nr. 230 din 2006.

**Domnul Rîznic Andrei-Marius**, consilier local: Valoarea totală a proiectului cu studiul e mărișoară și de asta.

**Domnul Olariu Costel-Sorin,** consilier local: O clipă, domnule Rîznic. Eu vreau să plec. Dacă mi s-a îngrădit dreptul de a lua cuvântul, sincer, nu are rost să mai stau aicea, voi vedea la televizor ședința.

**Domnul Toma Andrei-Codrin,** presedinte de ședință: E opțiunea dumneavoastră.

*Domnul Olariu părăsește sala de ședință.*

**Domnul Rîznic Andrei-Marius**, consilier local: Aș vrea să știu dacă pentru anul 2017 sunt prevăzute din alocațiile complementare și suplimentarea banilor pentru plata gardienilor. S-au prevăzut banii ăștia? Răspundeți, vă rog. Asta e o chestie foarte importantă.

**Doamna Nedelcu Gabriela**, viceprimarul municipiului Pașcani: Vrei punctual aici? Au fost prevăzuți și sunt bani, așa cum au fost și în ceilalți ani bani pentru plata gardienilor, cum au fost bani și pentru plata altor tipuri de servicii pe care unitatea de învățământ le poate achiziționa. Nimeni nu a împiedicat pe nicio unitate de învățământ nici anul trecut, nici anul acesta, ca să încheie un contract de servicii motivat, cu o hotărâre în consiliul de administrație, iar plata lor se putea face ca și până acum, din finanțarea de bază și din finanțarea complementară. Și aici fac o paranteză – anul trecut aproapre 9 miliarde din buget s-au dus în finanțarea complementară la unitățile de învătământ, deci e o sumă foarte mare. Anul acesta am avut mai multe întâlniri cu domnii directori, le-am explicat din nou și i-am rugat să nu mai solicite bani pentru plata gardienilor, pentru că bugetul fiecărei instituții de învătământ poate acoperi această sumă. Dar în continuarea am venit în întâmpinarea dorințelor și pentru că vrem să evităm orice discuții, am suplimentat pentru fiecare școală bugetul în vederea acoperirii acestui contract.

**Domnul Rîznic Andrei-Marius**, consilier local: Strada Mihail Kogălniceanu am văzut că nu mai este prinsă în lista de investiții.

**Domnul Zanet Gică,** administrator public: Au fost aprobați niște indicatori. După ce se termină cu apa, sunt mai multe persoane interesate să se facă.

**Domnul Rîznic Andrei-Marius**, consilier local: Când demarăm proiectul?

**Domnul Pantazi Dumitru**, primarul municipiului Pașcani: Când intervenim la apaă. Ori îi punem un covor asfaltic, care să reziste 2-3 ani, când o să ajungă cu investiția aicea, ori facem noi proiectul cap- coadă, apă, canal și reabilitare stradă.

**Domnul Rîznic Andrei-Marius**, consilier local: Dar ceva trebuie să facem

**Domnul Pantazi Dumitru**, primarul municipiului Pașcani: Eu am prins-o la așternere covor asfaltic.

**Domnul Perțu Iulian**, consilier Compartiment Tehnic și Investiții: Nu. Ea o fost prinsă într-un proiect mai vechi, realizat prin 2010, care nu s-a finalizat nici prin aprobarea indicatorilor tehnico-economici. Deci, ea nu a fost ca obiectiv de investiții în niciun program. Era trecută de partea de proiectare, de documentație. Trebuie actualizată documentația. După părerea mea, există posibilitatea să actualizăm documentația

**Domnul Rîznic Andrei-Marius**, consilier local: E o stradă central, o stradă foarte circulată. Este piața unde merge toată lumea. Am văzut că s-au cheltuit niște bani pentru baza de la Blăgești, iar acolo nu se mai întâmplă nimic. Nu putem face niciun demers pentru recuperarea lor? Trebuie dat în judecată constructorul sau cine … proiectantul sau consultantul, cine răspunde de lucrarea aia.

**Doamna Jitaru Irina**, secretarul municipiului Pașcani: Suntem în instanță.

**Domnul Rîznic Andrei-Marius**, consilier local: Mai trebuie văzute cheltuielile de personal la muzeu. Sunt două persoane la muzeu. Persoanele de acolo iau un salar destul de mare, nu se întâmplă nimic la muzeu. Să văd că sunt acțiuni, se pot face acțiuni.

**Domnul Toma Andrei-Codrin,** presedinte de ședință: Ați fost în cele două încăperi?

**Domnul Rîznic Andrei-Marius**, consilier local: Am fost …Vă spun, e o părere personală. Mai am o singură chestiune și după aia termin. Cred că modul în care pregătim banii pentru studii, anul ăsta sunt prevăzuți aproape 30 miliarde, dacă nu greșesc, sunt … Pe DALI, cel puțin, se poate face altfel. În sensul în care putem depune actele pentru finanțare și vă spun asta 100%, pentru că am discutat asta cu două firme de consultanță, se pot depune actele pentru finanțare. Când avem finanțarea aprobată, avem 30 de zile să facem SF-ul și să venim cu hotărâre de consiliu.

**Domnul Pantazi Dumitru**, primarul municipiului Pașcani: Ce firmă de consultanță v-a spus dumneavoastră așa ceva?

**Domnul Perțu Iulian**, consilier Compartiment Tehnic și Investiții: Asta-i o glumă.

**Domnul Rîznic Andrei-Marius**, consilier local: Mă refer doar pe DALI, nu pe altceva.

 **Domnul Pantazi Dumitru**, primarul municipiului Pașcani: Noi când prezentăm documentația la orice instituție finanțatoare, că-s fonduri europene, că-s fonduri guvernamentale… Ordonanța 28 e cea care guvernează pregătirea acestor documentații. Ori prin OG 28, obligatoriu trebuie să am studiu de fezabilitate și DALI, DALI de unde rezultă indicatorii. După ce e aprobat și încheiat contractul de finanțare, proiectul tehnic poate fi făcut după aceea.

**Domnul Rîznic Andrei-Marius**, consilier local: Proiectul am zis.

*Se vorbește concomitent*.

**Doamna Nedelcu Gabriela**, viceprimarul municipiului Pașcani: Sunteți într-o mare confuzie vizavi de acest aspect. Vă rog să vă interesați. Domnul Perțu vă poate explica diferența între proiect tehnic, DALI și alte tipuri. În urma discuțiilor avute, le numesc discuții, s-au desprins de la dumneavoastră niște foarte frumoase propuneri pentru noi, ca și Consiliul local, să le avem în vedere. Sunt utile multe dintre cele propuse de dumneavoastră, dar vreau să fac o observație: ele nu sunt amendamente, sunt idei. Pentru că amendamentul înseamnă sursa de finanțare, de unde luați exact suma, de unde o transferați și din ce parte o duceți. Dumneavoastră ați avut idei, deocamdată.

**Domnul Bodoașcă Mihai-Claudiu,**consilier local: Am spus.

**Doamna Nedelcu Gabriela**, viceprimarul municipiului Pașcani: Nu, nu ați spus. De aia ar fi fost bine și noi am avut rugămintea la dumneavoastră ca această discuție pe amendamente să o fi avut în comisii, să stăm foarte aplecat de unde luăm banii, cum motivăm finanțarea, de unde am luat valoarea estimativă, împreună cu aparatul nostru de specialitate. Așa am venit aici, suntem de acord cu foarte multe dintre problemele ridicate, dar nu se pot constitui în amendamente, pentru că nu ați indicat sumele. Vizavi de activitatea muzeului, vi se pare că sunt prea mult două persoane la muzeu, dar probabil nu cunoașteți ce se întâmplă la muzeu și ce activitate desfășoară aceste persoane. Dacă ați merge la muzeu, am mai făcut public acest anunț, dumnealor au mers în zona municipiului Pașcani, au adunat foarte multe obiecte de colecție, pe care anul trecut le-am evaluat la un evaluator autorizat și vreau să vă spun că fișele de lucrări sunt extraordinar de interesante, pentru că muzeul municipal Pașcani are obiecte propuse pentru a fi încadrate în categoria de tezaur. Urmează să le trimitem la București. În afară de asta, muzeul are activitate foarte frumoasă, chiar zilele astea sunt la Roman într-o activitate în parteneriat pe diverse teme. Dacă v-ați fi interesat mai atent…

**Domnul Rîznic Andrei-Marius**, consilier local: Câți vizitatori a avut muzeul în 2016?

**Doamna Nedelcu Gabriela**, viceprimarul municipiului Pașcani: Muzeul Pașcani nu și-a propus să încaseze bani, pentru că deocamdată educăm publicul.

**Domnul Rîznic Andrei-Marius**, consilier local: Eu trăiesc în orașul ăsta și nu văd nimic public că se întâmplă la muzeu.

**Doamna Nedelcu Gabriela**, viceprimarul municipiului Pașcani: Mergeți și întrebați în școli de câte ori au vizitat muzeul, mergeți să faceți un sondaj de opinie și cred că dumneavoastră nu ați fost niciodată la muzeu.

*Se vorbește concomitent.*

**Doamna Lăbonțu Angelica**, director economic la Primăria municipiului Pașcani: La muzeu nu putem trece pe taxă de vizitare la acest moment, pentru că structura de încadrare se face abia după ce vom primi acea categorie de muzeu dată de evaluarea și certificarea a ceea ce facem la momentul de față. Anul trecut, activitatea muzeului a fost în sediul unde a fost poliția locală, școlile au fost și au vizitat în perioadă de școala altfel. Vom aproba taxele în Consiliul local, dacă va fi nevoie pentru așa ceva.

**Domnul Toma Andrei-Codrin,** presedinte de ședință: Domnule Bodoașcă, din ce ați prezentat dumneavoastră amendamente, le citim și le supunem la vot.

**Domnul Bodoașcă Mihai-Claudiu,**consilier local: Ca surse de finanțare, vreau să stabilim capitolul autogreder, autospeciale pt. intervenții pentru iarnă, vreau să micșorăm sumele, venim cu rectificări după licitație …

**Doamna Lăbonțu Angelica**, director economic la Primăria municipiului Pașcani: Licitatorul are o sumă în buget, acolo trebuie să se încadreze. Eu nu pot să las un leu acolo și să plusez după. Trebuie să am suma deja constituită.

**Domnul Bodoașcă Mihai-Claudiu,**consilier local: Dacă m-ați provocat, vă dau o sursă de finanțare clară. Avem un studiu de reabilitare rețele de iluminat, suma propusă 6 milioane, nu știu de unde ați luat-o. De la 1 milion ați scăzut la 800 mii, luăm de acolo. Luăm de acolo 600 mii lei, bugetăm ce avem aici, refaceți studiul și veniți in consiliul local, putem pune bani pentru mai departe.

**Domnul Toma Andrei-Codrin,** presedinte de ședință: Domnule Bodoașcă, simplu și foarte clar, amendamentele.

**Domnul Bodoașcă Mihai-Claudiu,**consilier local: Realizare sens giratoriu permanent str. Grădiniței – 25 mii lei. Se ia de la iluminat, da?

**Domnul Toma Andrei-Codrin,** presedinte de ședință: Supun la vot. Cine este pentru? Abțineri?

**Pentru: 6**

Abțineri: 10

 Împotrivă: 0

**Doamna Nedelcu Gabriela**, viceprimarul municipiului Pașcani: Cum fundamentați suma?

*Se vorbește concomitent.*

**Domnul Pantazi Dumitru**, primarul municipiului Pașcani: Acolo avem studiu de fezabilitate făcut, nu știu dacă avem aprobați indicatorii. Trebuie actualizați indicatorii pe proiectul existent. Nu trebuie alt proiect.

**Domnul Pintilie Marius-Nicolae**, consilier local: Pentru toate amendamentele care le facem, sursa de finanțare este de la iluminat, ca să fie clar. Da? Pentru că în momentul în care vom avea indicatorii tehnico-economici aprobați la studiul pe care l-ați spus dumneavoastră, vom face rectificare și găsim surse ca să…

**Domnul Pantazi Dumitru**, primarul municipiului Pașcani: Și atunci, de unde facem rectificarea?

**Domnul Pintilie Marius-Nicolae**, consilier local: Facem o rectificare pozitivă, așa ați spus și dumneavoastră că urmează o rectificare.

**Domnul Pantazi Dumitru**, primarul municipiului Pașcani: Sperăm să fie pozitivă.

**Domnul Pintilie Marius-Nicolae**, consilier local: Ne dorim.

**Domnul Pantazi Dumitru**, primarul municipiului Pașcani: Pentru Pașcani, iluminatul este o prioritate. Acea prioritate trebuie să fie consființită prin bugetarea ei.

**Domnul Pintilie Marius-Nicolae**, consilier local: Am înțeles, domnule primar. Noi, dacă venim și propunem câte ceva, considerăm că tot prioritate este, într-un fel sau în altul. Fiecare cu părerea lui. Unul consideră o prioritate un lucru, celălalt consideră altceva. Noi de acolo luăm finanțare și dacă doriți, domnule președinte, luați amendamentele pe rând și le votăm. Mai sunt 2-3 observații asupra bugetului și trecem la votul final. Da? Și am încheiat.

**Domnul Toma Andrei-Codrin,** presedinte de ședință: Vă rog, domnule Bodoașcă.

**Domnul Bodoașcă Mihai-Claudiu,**consilier local: Amenajări parcări, bl. S1-3, B1, B2, B3 și C2 – 30 mii lei.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 10

 Împotrivă: 0

Nu a trecut. Altul.

**Domnul Bodoașcă Mihai-Claudiu,**consilier local: DALI amenajare str. Moldovei.

**Domnul Ursu Dumitru-Leonard,** consilier local: Vreau o părere avizată din partea domnului Zanet sau a doamnei director pe aceste problemă. Sunt chestiuni importante, așa a spus și domnul primar. La rectificare interesează multe din chestiunile pe care le spuneți, dar dacă există în buget sursă de finanțare. Aștept și eu o părere avizată în sensul acesta. Ar exista vreo portiță, vreo posibilitate? Pentru că aceastea sunt interesante. Asta-i adevărul, unele dintre ele, nu am spus toate, exceptând parcarea, dar pentru terenul de tenis, pentru scuar, am putea să discutăm dacă există sau vor exista măcar în viitor.

**Domnul Pantazi Dumitru**, primarul municipiului Pașcani: Propunerile sunt făcute în cadrul anvelopei bugetare. Alte venituri nu-s. Dacă prioritizăm cele propuse, renunțăm la altele. Alte venituri nu mai sunt.

**Doamna Lăbonțu Angelica**, director economic la Primăria municipiului Pașcani: Vorbim despre bugetul inițial. S-au făcut propuneri despre tot ceea ce înseamnă partea de investiții, inclusiv pentru aceste proiecte care stau la baza viitoarelor investiții. La acest moment, astea sunt. Dacă în vară, inclusiv luna iunie, vor fi venituri suplimentare față de acestea pe care le avem acum prin propunerea de buget, se pot face rectificări. Dumneavoastră puteți veni și spune să suplimentăm, cum ați venit acuma, asta așa ca o soluție. În a doua jumătate a anului, dacă sunt credite neutilizate într-un alt capitol bugetar, se pot lua creditele de acolo și muta la alt obiectiv ce este considerat prioritar. Există această posibilitate până în luna octombrie. În acest moment, față de ceea ce s-a propus, trebuie prinse suplimentar sau înlocuinte anumite studii sau ce doriți dumneavoastră. Ideea este că trebuie să avem la bază o fundamentare.

**Domnul Pantazi Dumitru**, primarul municipiului Pașcani: Eu am spus altceva?

**Doamna Lăbonțu Angelica**, director economic la Primăria municipiului Pașcani: Nu. Am spus că sunt cele trei variante și acuma dumneavoastră puteți opta.

**Domnul Bodoașcă Mihai-Claudiu,**consilier local: DALI modernizare str. Moldovei, eliminare scuar de la intrare în oraș până la semafoare – 25 mii lei.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 10

 Împotrivă: 0

Amendamentul nu a trecut. Altul?

**Domnul Bodoașcă Mihai-Claudiu,**consilier local: Reabilitare trotuare str. Grădiniței de la spital la intersecție la Constructorul – 25 mii lei.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 10

 Împotrivă: 0

Amendamentul nu a trecut. Altul?

**Domnul Bodoașcă Mihai-Claudiu,**consilier local: Studiu amenajare luciu de apă și teren fotbal al parc Peștișorul – 25 mii lei.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 10

 Împotrivă: 0

Amendamentul nu atrecut. Altul?

**Domnul Bodoașcă Mihai-Claudiu,**consilier local: Reformularea capitolului amenajare parcuri în, simplu, parcuri, fără … sau să introducem încă două parcuri.

**Doamna Nedelcu Gabriela**, viceprimarul municipiului Pașcani: Ca să nu fim restrictivi, să lăsăm simplu parcuri.

**Domnul Zanet Gică,** administratorul public: Și o să venim în Consiliu local pentru fiecare parc.

**Domnul Bodoașcă Mihai-Claudiu,**consilier local: Amenajare parc str. Izvoarelor, completăm cu amenajare parc lângă biserica pe vechi, amenajare parc Mihail Kogălniceanu.

**Doamna Nedelcu Gabriela**, viceprimarul municipiului Pașcani: Nu fiți restrictivi, poate facem mai multe.

 **Domnul Pintilie Marius-Nicolae**, consilier local: Lăsați să ne facem amendamentele!

**Domnul Toma Andrei-Codrin,** presedinte de ședință: Suma?

**Domnul Bodoașcă Mihai-Claudiu,**consilier local: Din cei 500 mii, defalcăm.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 10

 Împotrivă: 0

Amendamentul nu a trecut.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 10

 Împotrivă: 0

Amendamentul nu a trecut.

**Doamna Nedelcu Gabriela**, viceprimarul municipiului Pașcani: Vreau să fac eu un amendament, să scriem simplu parcuri.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 16**

Abțineri: 0

 Împotrivă: 0

Amendamentul a trecut. Următorul.

**Domnul Bodoașcă Mihai-Claudiu,**consilier local: Suplimentare capitol cu studiu și execuție platforme de gunoi cu cel putin 20 mii lei.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 10

 Împotrivă: 0

Amendamentul nu a trecut.

**Domnul Pantazi Dumitru**, primarul municipiului Pașcani: Eu îmi cer scuze, domnule președinte, sunt în întâziere, trebuie să ajung la o ședință.

**Domnul Rîznic Andrei-Marius**, consilier local: Plecați de la ședința de buget domnule primar?

*Domnul Pantazi Dumitru, primarul municipiului Pașcani părăsește sala de ședință.*

**Domnul Toma Andrei-Codrin,** presedinte de ședință: Altele?

**Domnul Bodoașcă Mihai-Claudiu,**consilier local: Atât, domnule președinte.

**Domnul Toma Andrei-Codrin,** presedinte de ședință: Alte amendamente din partea altor colegi?

**Doamna Nedelcu Gabriela**, viceprimarul municipiului Pașcani: Eu vin cu o propunere ca pe viitor amendamentele la capitolul buget să le formulați în scris, cu indicarea foarte clară a sursei de finanțare și în comisii. Luăm de acolo, ducem dincolo, nu e o abordare chiar corectă. Eu așa propun: grupul PNL să-și depună în scris amendamentele, se consultă cu aparatul de specialitate, spun de la care capitol exact, de unde luăm banii, unde îi ducem, cum motivează și fundamentează acele sume, pentru că spunem 25 de mii, dar fundamentarea unui cost se face pe anumite criterii.

**Domnul Rîznic Andrei-Marius**, consilier local: Dumneavoastră aveți aparatul de specialitate în spate. Dar noi ce avem?

**Doamna Nedelcu Gabriela**, viceprimarul municipiului Pașcani: Puteați veni la aparatul de specialitate, nicio problemă.

**Domnul Rîznic Andrei-Marius**, consilier local: Amendamentul cu oborul – întocmire studiu de fezabilitate pentru realizarea lui – adăugat acest articol – SF pentru realizare obor, pe 710120, adăugare articol bugetar, suma de 15 mii lei, să fie luați tot de la 710130 de la Studiu de soluții instalații electrice de utilizare zona stadion, cred că e mai important oborul și ne încadrăm aicea.

**Domnul Toma Andrei-Codrin,** presedinte de ședință: Supun la vot amendamentul. Cine este pentru? Abțineri?

**Pentru: 6**

Abțineri: 8

 Împotrivă: 1

*Domnul Haldan Vasile nu a votat, a ieșit din sală.*

Amendamentul nu a trecut.

*Se vorbește concomitent.*

**Domnul Toma Andrei-Codrin,** presedinte de ședință: Următorul, dacă mai aveți amendamente?

*Se vorbește concomitent.*

**Domnul Pintilie Marius-Nicolae**, consilier local: Amendamente nu voi mai face deoarece le-a făcut colegul nostru. Câteva observații pe buget: str. Mihail Kogălniceanu nu poate fi scoasă de pe lista de investiții, este părerea mea, pentru că avem o hotărâre de consiliu local cândva făcută, prin care a fost introdusă. Chiar dacă nu se face nimic investiție anul ăsta pe str. Mihail Kogălniceanu, nu poți să o scoți din acte, pentru că este hotărâre de consiliu local.

**Domnul Perțu Iulian**, consilier Compartiment Tehnic și Investiții: Puteți să indicați hotărârea de consiliu local?

**Domnul Pintilie Marius-Nicolae**, consilier local: Am văzut-o pe lista de investiții în fiecare an.

**Domnul Perțu Iulian**, consilier Compartiment Tehnic și Investiții: Aceea e o listă de documentații de la capitolul C: Alte cheltuieli de bunuri și servicii, de unde plătim noi proiecte vechi.

**Domnul Pintilie Marius-Nicolae**, consilier local: Am înțeles. Eu, de când sunt consilier local, am văzut-o pe lista de investiții aprobată la fiecare buget.

**Domnul Perțu Iulian**, consilier Compartiment Tehnic și Investiții: Da, era la acel capitol C.

**Domnul Pintilie Marius-Nicolae**, consilier local: Aveți o hotărâre. Că-i studiu, că nu-i studiu, că-i investiție, am hotărât, nu noi, ceilalți colegi ai noștri, să fie pe lista de investiții. Nu poate fi scoasă, punctul meu de vedere. Dacă dumneavoastră spuneți că e în regulă, rămâne așa. O să facem, doamna viceprimar, așa cum spuneți dumneavoastră amendamentele în scris, le vom depune. Primul amendament va fi acela cu aparatul de specialitate de lîngă Consiliul local, care să ne dea și nouă sprijin în alcătuirea de proiecte. Vom începe cu capătul. Avem nevoie de sprijin și aici aș dori să completez. Din câte știu eu, legea spune că secretarul UAT-ului are obligația de a ajuta în redactarea proiectelor venite din partea consilierilor locali. Deci, atitudinea în sensul că eu nu mai fac niciun raport, eu nu mai dau nicun punct de vedere, nu este corectă din punctul meu de vedere. Trebuie să fie suport și mi-aduc aminte că secretarul dinainte m-a ajutat pe mine în momentul când eram consilier începător să redactez niște proiecte și să le pprezint în fața dumneavoastră. Ideile pot fi bune, pot fi rele, dumneavoastră după aia le votați în consecință. Dar suportul din partea secretarului vine și este precizat prin lege. Voiam să fac niște observații pe buget, finanțarea din fonduri europene, proiecte propuse nu am văzut. Dacă poate cineva să ne lămurească. Și n-am văzut redevența, dacă poate cineva să mă lămurească. Este luată în calcul la alcătuirea bugetului sau nu e luată în calcul? Închei aici. Mulțumesc.

**Domnul Pintilie Marius-Nicolae**, consilier local: Mulțumesc. Doamana secretar.

**Doamna Jitaru Irina**, secretarul municipiului Pașcani: Nu are legătură cu bugetul, nu am înțeles foarte bine ce a vrut să zică domnul consilier Pintilie. Nu-mi amintesc ca vreunul din consilieri să fi venit la vine să-mi fi solicitat sprijinul. Sprijinul înseamnă ajutor, nu să fac proiecte, și eu să fi refuzat. Nu am spus că nu mai fac niciun raport, fiindcă eu nu fac rapoarte, rapoartele le fac serviciile de specialitate din cadrul primăriei, am spus doar că nu mai vizez de legalitate proiectele de hotărâri. Dacă va fi cazul de raport de nelegalitate, sunt obligată să-l fac. Ușa mea este tot timpul deschisă, din câte știu, respect programul de lucru, dacă cineva are cunoștință că nu aș fi la serviciu în timpul programului, ca să nu mai spun și peste, vă rog să spună. Nu cred, încă o dată repet, că a venit vreun consilier să-mi ceară sprijinul și eu am refuzat. Veniți, atât cât pot, vă ajut, încercăm să facem niște proiecte care să fie corecte, dar veniți.

 **Doamna Lăbonțu Angelica**, director economic la Primăria municipiului Pașcani: Să clarific problema redevenței. Redevența este conform contractelor de concesiune încheiate indiferent cu care din operatorii economici, au fost și sunt în vigoare, este un venit pe care o să-l găsiți încasat în capitolul concesiuni și închirieri. El doar tranzitează bugetul local, se află într-un cont special deschis care se cheamă ID, în afara bilanțului, de aia nu-l vedeți, nu-l găsiți pe contul de execuție, este într-un cont extrabugetar, de unde noi plătim împrumutul BEI și toate celelalte specificații, dacă sunt. El ajunge ca și sumă în contul de concesiuni și închirieri, pentru că este un contract de concesiune, de acolo cu ordin de plată pleacă într-un cont care se cheamă ID. Doar tranzitează bugetul local. Nu este un venit pe care să-l repartizăm o parte pe cheltuială, vizibil pe contul de execuție sau în buget. Asta, din uzanțe legale.

**Domnul Pintilie Marius-Nicolae**, consilier local: Mulțumesc pentru lămuriri la redevență, am înțeles doamna director. O întrebare către doamna secretar: sunteți șeful compartimentului juridic în organigramă?

**Doamna Jitaru Irina**, secretarul municipiului Pașcani: Compartimentul juridic este în subordinea mea. Nu are șef.

**Domnul Pintilie Marius-Nicolae**, consilier local: În momentul în care nu am un raport de la juridic la un proiect de consiliu local, pe cine să dau eu vina? Eu ce să fac?

**Domnul Toma Andrei-Codrin,** presedinte de ședință: Răspundeți.

**Doamna Jitaru Irina**, secretarul municipiului Pașcani: Încă o dată vă spun că lucrurile astea sunt interne și le vom rezolva, sper, cât mai repede și cât mai bine, dar lipsa raportului nu împiedică acest proiect să ajungă pe ordinea de zi. Iar dacă cel care nu a făcut raportul trebuia să-l facă nefavorabil și din cauza lui trece proiectul, o să răspundă.

**Domnul Toma Andrei-Codrin,** presedinte de ședință: Domnule Bodoașcă.

**Domnul Bodoașcă Mihai-Claudiu,**consilier local: Câteva lămuriri pe buget. Așa cum a spus și domnul Pintilie, nu avem nimic pe fonduri europene, și am văzut un proiect pe care noi anul trecut l-am aprobat, cel cu reconversia parcurilor și anul acesta nu mai e bugetat. Studiul acela de ce nu s-a mai făcut? Nu mai știu nimic de proiectul cu palatul Cantacuzino. Nu mai știu nimic de proiectul cu înființare GAL privind incluziunea persoanelor defavorizate. Pe proiecte europene nu am făcut nimic. La concesiuni și închirieri …

**Domnul Toma Andrei-Codrin,** presedinte de ședință: Pe proiecte europene vă răspunde dl.Perțu.

**Domnul Perțu Iulian**, consilier Compartiment Tehnic și Investiții: Proiectele pe fonduri europene le găsiți deocamdată în nota de fundamentare ca și obiectiv, ca denumire. Ele vor fi promovate ca obiective noi, în capitolul B, în momentul în care vom aproba indicatorii tehnico-economici. Ele, ca poziții, sunt menținute, în situația în care se deschid finanțările, chiar și ăla cu reconversia terenurilor. Un apel de proiecte a fost, noi nu am avut cu ce să mergem, în ideea că vor mai fi, se mai menține apelul de proiecte, putem să promovăm proiecte în situația în care ne rezolvăm problemele pe care le-am avut inițial. Școala Cantacuzino o găsiți tot acolo, școala Lunca o găsiți pe listă, ele sunt prinse în acel capitol C, în care le aveți ca sumă.

 **Doamna Lăbonțu Angelica**, director economic la Primăria municipiului Pașcani: Ca să vin în completare legat de buget. Sunt ceea ce înseamnă proiecte de investiții dorite de noi a fi finanțate prin fonduri europene sau alte programe guvernamentale, e adevărat că din documentație acolo unde există indicatorii cu valori foarte mari, nu putem prinde inițial pe investiții fără a avea siguranța că acel proiect a trecut de toate fazele preliminare și am semnat un contract de finanțare. Abia în momentul semnării contractului de finanțare știm exact cu cât vine comunitatea europeană, cu cât vine bugetul statului și cu cât venim noi. Deci noi am păstrat o sumă infimă acolo pentru eventuale plăți de la bugetul local, eu știu, pentru taxe, avize, altceva. În momentul în care vom avea OK-, vom fi anunțați dacă încheiem sau nu contractul de finanțare. Dă doamne să-l încheiem, și-n momentul ală vom veni și vom face acea rectificare pentru că vom ști cât vom avea de la bugetul statului, cât înseamnă finanțarea locală și așa mai departe. Acum e vorba despre principiul prudenței, de a nu bloca inutil niște credite, pentru că nu avem certitudini. Putem face foarte bine scenariul mai urât , documentații pe care nu putem să le punem în executare din lipsa fondurilor.

**Domnul Toma Andrei-Codrin,** presedinte de ședință: Mulțumesc.

**Domnul Bodoașcă Mihai-Claudiu,**consilier local: Știți unde era supărarea mea? Pentru că am venit în prima ședință de consiliu local și am luat banii de la transformator, am înființat un nou capitol – reconversie, studiu pentru reconversie terenuri …

**Doamna Lăbonțu Angelica**, director economic la Primăria municipiului Pașcani: La licitație nu s-a prezentat nimeni.

**Domnul Bodoașcă Mihai-Claudiu,**consilier local: Am luat banii de la transformator, n-am făcut nici investiția, nici reconversia. Acuma lăsăm 10 mii acolo și punem 140 mii la tranformator.

**Doamna Nedelcu Gabriela**, viceprimarul municipiului Pașcani: Vizavi de proiectele europene, să știți că este în atenția noastră stă cu prioritate accesarea de fonduri europene pentru diverse tipuri de investiții și activități la nivelul municipiului Pașcani. Ați creat puțin impresia că am cheltuit banii și nu am făcut proiectele. Vreau să fac precizarea: în momentul în care s-au mutat acele sume, pentru angajarea cheltuielilor de consultanță în vederea elaborării de proiecte, nu s-au cheltuit banii. Dacă vorbiți de proiectul vizavi de reconversia terenurilor degradate, condițiile din ghidul de finanțare au fost foarte dure, foarte drastice, ne-ar fi trebuit o suprafată de 10.000 mp în intravilan și să facă parte din registrul spațiilor verzi, să figureze distinct ca zonă degradată sau alte zone degradate. Din păcate, cărți funciarea am reușit să facem pentru două suprafețe, nu am ajuns la suprafața de 10.000 , cum nu au reușit să ajungă multe municipii din România, de aceea nu am aplicat. Deoarece nu s-au cheltuit fonduri, deoarece e greu să găsești o asemenea suprafață de mare în intavilanul unui oraș, care să figureze ca teren degradat, am înțeles, încă nu avem certitudinea, că se va redeschide această linie de finanțare. Între timp lucrăm în continuare pe diverse cărți funciare astfel încât să ne apropiem cât mai mult de punctajul maxim. La Palatul Cantacuzino am trecut de faza de conformitate administrativă, urmează faza de evaluare economică și tehnică. În privința constituirii GAL-ului, după cum știți s-a respectat tot ceea ce scrie în ghidul de finanțare, am făcut procedura de rigoare. Din păcate, nu s-a prezentat niciun agent economic Era o condiție, să fie constituit un GAL din primaria municipiului Pașcani, un ONG și un agent econmic, dar nu orice agent economic, un agent economic cu expertiză în domeniu. Deci, nu orice SRL din municipiu sau din județ. Din păcate, deși a stat anunțul pe site, nu s-a prezentat nimeni. Deci, nu am cheltuit banii.

**Domnul Bodoașcă Mihai-Claudiu,** consilier local: Nu că i-am cheltuit, n-am făcut și puteam.

**Domnul Toma Andrei-Codrin,** presedinte de ședință: Altceva?

**Domnul Bodoașcă Mihai-Claudiu,** consilier local: Pentru doamna de la finanțe. La concesiuni și închirieri persoane fizice, rămășiță din anul precedent 2.437 mii lei la persoane fizice. Nu putem să-I executăm? Nu putem face nimic?

**Doamna Butnariu Georgiana**, șef Serviciu Taxe și Impozite Locale: Sunt cei de la blocurile ANL cu care suntem în litigiu. Sunt 0,5% majorări/zi de întârziere în contractele de închiriere. Sunt câteva persoane care nu au plătit.

**Domnul Zanet Gică**, administrator public. În 2013 am dat o hotărâre de consiliu prin care le-am anulat penalitățile cu condiția să achite debitul, dar nu au venit, mai mult de atâta nu avem ce face. Avem acțiuni în instanță.

**Doamna Butnariu Georgiana**, șef Serviciu Taxe și Impozite Locale: Chiriașul se poate evacua din locuință doar în baza unei hotărâri judecătorești definitive.

**Domnul Bodoașcă Mihai-Claudiu,** consilier local: Bănuiesc ca asta-i regula, să puneți în buget veniturile de anul trecut pe impozite. Dar avem o hotărâre de consiliu local prin care am mărit impozitul pe clădiri persoane juridice de la 0,2% la 0,3%.

**Doamna Butnariu Georgiana**, șef Serviciu Taxe și Impozite Locale: Regula este să nu depășim cu nici o centimă încasatul anului trecut. O să mergem cu o rectificare, dar încasatul anului trecut în bugetul inițial nu-l pot depăși nici cu 10 bani, doar cu rotunjirea care iese din denominare.

**Domnul Toma Andrei-Codrin,** presedinte de ședință: Întrebați tot aparatul de specialitate?

**Domnul Bodoașcă Mihai-Claudiu,** consilier local: Da, de aceea suntem aici.

**Domnul Toma Andrei-Codrin,** presedinte de ședință: Serios? De aceea?

**Domnul Bodoașcă Mihai-Claudiu,** consilier local: Cheltuieli extrajudiciare? Ce sunt alea?

**Doamna Lăbonțu Angelica**, director economic la Primăria municipiului Pașcani: Sunt cheltuieli de executare rezultate din procesele pierdute, de exemplu LDP-ul, avem acolo aproape 12 miliarde, este executare silită, încercăm să vedem ce putem face, oricum din bugetul local trebuie să plătim conform legii. Mai avem Prest Serv Apa, un proces foarte vechi, cu apa de la blocuri, cantitățile de apă, avem și acolo 8 miliarde.

*Se vorbește concomitent.*

**Doamna Lăbonțu Angelica**, director economic la Primăria municipiului Pașcani: Pe capitolul 55 aveți comisioanele, pe capitolul 84 sunt ratele. Așa sunt împărțite.

**Domnul Bejinariu Ovidiu**, consilier local: A avut posibilitatea ca să discute în comisie problema, în comisii să puneți întrebări aparatului de specialitate privind bugetul. Nu înțeleg de ce facem atâtea dicuții astăzi în plen.

**Domnul Toma Andrei-Codrin,** presedinte de ședință: Nu pot să cenzurez.

**Domnul Bejinariu Ovidu**, consilier local: Ieri a spus că a fost o formă de protest.

**Domnul Toma Andrei-Codrin,** presedinte de ședință: Ieri a fost ieri, azi e azi.

**Domnul Bodoașcă Mihai-Claudiu,** consilier local: Bugetul și tot ce facem aici se adresează cetățenilor. În comisie , suntem 3-4 consilieri.

**Domnul Bejinariu Ovidiu**, consilier local: Au fost comisii reunite.

**Domnul Bodoașcă Mihai-Claudiu,** consilier local: Nu este presă.

**Domnul Bejinariu Ovidiu**, consilier local: A fost și presă.

*Se vorbește concomitent.*

**Domnul Rîznic Andrei-Marius**, consilier local: Dumneavoastră nu ați pus nicio întrebare și ne certați pe noi că am pus întrebări. Nu sunteți interesat de buget, domnule Bejinariu? Dacă nu sunteți interesat, lăsați-i pe ceilalți să fie.

**Doamna Nedelcu Gabriela**, viceprimarul municipiului Pașcani: Nu cred că trebuie să facem dezbaterea pe buget pentru o televizune sau alta.

**Domnul Bodoașcă Mihai-Claudiu,** consilier local: Pentru public.

**Doamna Nedelcu Gabriela**, viceprimarul municipiului Pașcani: Noi facem pentru binele municipiului și a locuitorilor din municipiu. De asta am stabilit de comun acord să facem comisiile comune pentru dezbaterea bugetului având aparatul de specialitate, să ne aplicăm cu grijă, să formulăm amendamentele corect. Încă o dată vreau să vă spun, aveți idei bune și noi le îmbrățisăm multe dintre ele, dar astea nu sunt amendamente viabile. Facem fundamentări 25 de mii, 25 de mii…Deci, încă o dată mai multă seriozitate când e vorba despre buget.

**Domnul Rîznic Andrei-Marius**, consilier local: Suntem serioși, doamna viceprimar.

**Domnul Toma Andrei-Codrin,** presedinte de ședință: Vă rog să nu mai vorbiți peste masă. Domnul Pintilie, vă rog.

**Domnul Pintilie Marius-Nicolae**, consilier local: Ca să ajungem la votul final, pe care îl aștept și eu cu nerăbdare, aș dori să concluzionez și eu. Din punctul meu de vedere, se poate lucra pe comisii destul de mult, în comisii am lucrat. Punem întrebări în comisii. Nu acolo nu facem nimic și venim aici și facem foarte multe. Este dreptul consilierului local ca in Consiliu local să facă interpelări, să pună întrebări. Poate suntem într-o fază acum când să perfectăm metoda în Consiliu local și, am spus și mai devreme, că vom face interpelări scrise. Nu știu dacă convin neapărat interpelări scrise și, vă rog să ne credeți și pe noi, că amendamentele care le-am făcut, propunerile care le-am făcut vin din partea cetățenilor, care se așteaptă de la noi, să ne vadă pe noi, consilierii locali, oameni cu care au sta de vorbă, că le spunem în ședințele de consiliu local. Dacă eu îi spun cetățenului că am spus la comisia economică, nu are valoare. Eu vreau să vă justific ce se întâmplă. Vă spun că o să încercăm să facem scris, vom răspunde și noi scris cetățenilor, și vom încerca ca la ședintele de consiliu local, pe viitor, să fim mai succinți. Să aveți și dumneavoastră înțelegere. Vă mulțumesc.

**Domnul Toma Andrei-Codrin,** presedinte de ședință: Supun la vot proiectul nr. 27. Cine este pentru? Abțineri? Împotrivă?

**Pentru: 11**

Abțineri: 3

 Împotrivă: 2

Proiectul a trecut. La capitolul diverse?

**Domnul Bodoașcă Mihai-Claudiu,** consilier local: Două interpelări: marți mi s-a spart parbrizul și credeți-mă că am avut numai gânduri bune pentru comisia aceea care se ocupă, care s-a înființat în Consiliul local, care să se ocupe de curățenie. Vreau să întreb pe doamna , când ne apucăm de curățenie?

**Doamna Nedelcu Gabriela**, viceprimarul municipiului Pașcani: A fost o iarnă destul de grea, cantitatea de material antiderapant a fost mare, comisia de monitorizare a modului cum se desfășoară curățenia funcționează, din punctul meu de vedere s-a văzut o evoluție pozitivă vizavi de cum este măturat orașul… Mă lăsați?

*Se vorbește concomitent.*

**Doamna Nedelcu Gabriela**, viceprimarul municipiului Pașcani: Mă ascultați? Dacă puneți întrebări și după aceea nu ascultați … Eco Salubritatea are un personal destul de redus, din punctul meu de vedere, ca să realizeze curățenia în oraș așa cum trebuie, lipsa de utilaje își spune cuvântul. Vă aduc la cunoștință că am încercat să găsim să închiriem o mașină de măturat stradal. Prețurile, ceea ce am găsit nu a corespuns din punct de vedere al prețului, în jurul orașului Pașcani ce am găsit sunt fără aspirație, numai cu curățat.

**Domnul Bodoașcă Mihai-Claudiu,** consilier local: De ce nu ați luat?

**Doamna Nedelcu Gabriela**, viceprimarul municipiului Pașcani: Stârnește praf. Putem merge pe strada dumneavoastră cu ea, punem perie, să vedem rezultatul și o să vă convingeți că nu este eficient dacă nu este și aspirație.

**Domnul Bodoașcă Mihai-Claudiu,** consilier local: Pentru doamna secretar, dacă nu este domnul primar… Ce facem cu proiectul de minimis? Ați că nu sunt venituri la buget, nu suntem ca Bucureștiu, nu suntem ca Aradul… Domnul primar îți exprima îngrijorarea că nu are mai multe venituri la bugetul local, dar noi avem un proiect prin care vrem să atragem 1-2 investitori. Nu știu care-i situația, stă blocat de câteva luni bune. L-am refăcut, am făcut toate demersurile …

**Doamna Jitaru Irina**, secretarul municipiului Pașcani: V-am mai răspuns la întrebarea asta, domnule Bodoașcă, v-am spus și în particular. Eu nu țin locul primarului niciodată și în nicio situație, nu am atributul ăsta. Știți proiectul dumneavoastră, există și raportul de specialitate, nu am acel studiu de oportunitate și nu pot trimite mai departe proiectul.

**Domnul Bodoașcă Mihai-Claudiu,** consilier local: Cine-l întocmește, cine-l semnează? Furnizorul.

**Doamna Jitaru Irina**, secretarul municipiului Pașcani: Eu am spus că nu este. Nu l-am văzut semnat, făcut, la mine nu a ajuns.

**Domnul Toma Andrei-Codrin,** presedinte de ședință: Mulțumesc. Domnul consilier?

**Domnul Dandu Alexandru-Ionuț**, consilier local: Se va realiza toaletarea copacilor între blocuri? Da sau nu? Tot mă întreabă cetățenii și nu știu ce să le spun.

**Doamna Nedelcu Gabriela**, viceprimarul municipiului Pașcani: Vă răspund. După cum știți, stăzi pe ultimul punct al ordinii de zi a fost votarea bugetului. De acum încolo putem vorbi despre achiziționare de servicii, încheiere de contracte. Primăria, din păcate, nu are o nacelă, am avut un contract anul trecut, s-a realizat toaletarea cu o nacelă închiriată. Acum avem buget findcă am votat bugetul, noi cei de la PSD, și vom începe realizarea procedurilor de achiziție servicii.

**Domnul Toma Andrei-Codrin,** presedinte de ședință: Mulțumesc.

**Domnul Dandu Alexandru-Ionuț**, consilier local: Pe când estimați?

**Doamna Nedelcu Gabriela**, viceprimarul municipiului Pașcani: Funcție de cum evoluează procesul de achiziție. Mie mi-ar fi plăcut să fie de ieri.

*Se vorbește concomitent*.

**Domnul Pintilie Marius-Nicolae**, consilier local: Vreau un răspuns scris la toate interpelările.

**Doamna Nedelcu Gabriela**, viceprimarul municipiului Pașcani: Puneți-le scris interpelările.

**Domnul Pintilie Marius-Nicolae**, consilier local: Am dreptul în Consiliul local să fac interpelare verbală și să primesc răspuns scris. Si vă rog să scădeți 20 de secunde.

* Pentru strada Nicolae Iorga, aș dori să mi se prezinte o situație cu calendarul

lucrărilor.

* Aștept raportul de la compartimentul fond funciar. Sunt foarte multe probleme acolo și vreau să știu, scris, când va veni acest raport, probabil o prezentare în Consiliul local.

**Doamna Jitaru Irina**, secretarul municipiului Pașcani: Stați că nu am înțeles. Vorbiți de Serviciul Cadatru, fond funciar?

**Domnul Pintilie Marius-Nicolae**, consilier local: Da. Trebuie să prezinte raport de activitate de 2016.

 **Doamna Jitaru Irina**, secretarul municipiului Pașcani: Nu au prezentat niciodată.

**Domnul Pintilie Marius-Nicolae**, consilier local: Aș dori un raport.

**Doamna Jitaru Irina**, secretarul municipiului Pașcani: Serviciul Cadastru, fond funciar nu a prezentat niciodată raport în Consiliul Local. Prezintă doar Registul agricol, care l-a prezentat astăzi.

**Domnul Pintilie Marius-Nicolae**, consilier local: Atunci aș dori, dacă se poate …

**Domnul Rîznic Andrei-Marius**, consilier local: Îi impiedică cineva să o facă?

**Domnul Rîznic Andrei-Marius**, consilier local: Nu.

**Domnul Pintilie Marius-Nicolae**, consilier local: Sunt multe probleme pe litigiu. Dacă cineva poate să-mi prezinte un raport de o pagină care este situația litigiilor. Da? Atât.

* Canalul de scurgere de pe strada Fântânele, da, este un canal de scurgere pe partea stângă cum te duci de la domnul Olariu către fosta fabrică de pâine, este un canal de scurgere apă pluvială, sunt reclamații din partea cetățenilor de acolo, că e plin de gunoaie.
* Dacă copacii se toaletează după un regulament? Dacă este o gândire în momentul în care se taie crengile copacilor din centru, vreau ca cel de la compartimentul de spații verzi să-mi dea un link, se toaletează după regula următoare. Nu știu, mugurii, nu mugurii, mai mult, mai puțin, o regulă strict tehnică după care se toaletează acești copaci.
* Ultimul punct: apartamentul 24 din blocul A4, scara B, str. Izvoarelor, dacă figurează în evidențe …

**Doamna Nedelcu Gabriela**, viceprimarul municipiului Pașcani: Mai rar, vă rog.

**Domnul Pintilie Marius-Nicolae**, consilier local: Repet: apartamentul 24 din blocul A4, scara B, str. Izvoarelor, din vale dacă figurează în evidențe, îmi imaginez că da, la impozite și taxe locale, situația încasării impozitelor și taxelor locale pe acest imobil. Mulțumesc, 3 minute.

**Domnul Perțu Iulian**, consilier Compartiment Tehnic și Investiții: calendarul lucrărilor, vă referiți la graficul de execuție? Pot să vă răspund.

**Domnul Pintilie Marius-Nicolae**, consilier local: L-am solicitat scris.

**Domnul Toma Andrei-Codrin,** presedinte de ședință: Totul în scris. Nu …

*Se vorbește concomitent.*

**Domnul Toma Andrei-Codrin,** presedinte de ședință: Domnul Pintilie, vorbește doamna Spiridon…

**Doamna Spiridon Mihaela-Iulia**, consilier local: O să fiu scurtă că deja e târziu. Am o întrebare pentru doamna viceprimar: Parcul din spatele pieței din deal are nevoie de împrejmuire, am precizat asta anul trecut în dezbaterea publică și acum. Întrebarea este dacă se află pe vreo listă de investiții ? Este vorba de împrejmuirea cu plasă, stâlpii sunt, temelie este, dar nu e împrejmuit. Acolo sunt 2 probleme foarte mari, sunt distrugeri din partea celor care vin și stau noaptea acolo și este în apropierea ghenei de gunoi, e un pericol pentru copii, ghena e foarte aproape și vin și câinii. Nefiind împrejmuit, nu este deloc corespunzător. Dacă puteți să-mi răspundeți.

**Doamna Nedelcu Gabriela**, viceprimarul municipiului Pașcani: Se are în vedere, știu că ați ridicat problema asta și la dezbaterea publică, se poate face aici fiindcă este temelia făcută.

 **Doamna Spiridon Mihaela-Iulia**, consilier local: Aveți idee cam în cât timp s-ar putea? Avînd în vedere că am întrebat și anul trecut, și anul ăsta …

**Doamna Nedelcu Gabriela**, viceprimarul municipiului Pașcani: Să achiziționăm, după votarea bugetului.

 **Doamna Spiridon Mihaela-Iulia**, consilier local: Și o precizare că tot ați spus că aș avea ceva cu doamna director de la Casa de Cultura.

**Doamna Nedelcu Gabriela**, viceprimarul municipiului Pașcani: Nu, cu programul ..

**Doamna Spiridon Mihaela-Iulia**, consilier local: Ordonanța 89 din 2008 prevede că documentul de referință, aici specificat ca și plan de management, se aduce la cunoștința publică prin grija autorității. Deci, nu am eu ceva cu planul de management. Am particpat la concursul respectiv, l-am publicat chiar atunci. Nu e niciun fel de problemă. Atât cât noi finanțăm o instituție din bani public,i e normal ca planul de management să fie pus la dispoziția publicului, așa cum prevede legea. Mulțumesc.

**Domnul Toma Andrei-Codrin,** presedinte de ședință: Dacă nu mai sunt ale discuții, declar ședința închisă, mulțumesc.

Ședința se încheie la ora 13,30.

**PREŞEDINTE DE ŞEDINŢĂ , Contrasemnează pentru legalitate**

**Consilier local, SECRETARUL MUNICIPIULUI**

 **TOMA ANDREI-CODRIN Cons. Jr. IRINA JITARU**